Musim Konvo Asyik Kalut Nak Bergambar, Point No 5 Ramai Yang Terlepas Pandang.

Apabila tiba hari konvokesyen tentunya ia moment paling menggembirakan bagi para graduan dan keluarga.

Sama ada anak, suami atau isteri yang berjaya memperolehi kejayaan mengenggam segulung ijazah pasti ia membanggakan.

Ketika ini ramai yang tidak melepaskan peluang untuk merakam detik indah ini untuk dijadikan kenangan.

Namun dalam keseronokkan bergambar, harus prihatin kepada ahli keluarga yang datang meraikan kejayaan kita.

Musim konvo…

Selamat berkonvo.


Jika Mahu Anak Jadi Hebat, Ibu Bapa Kena Berhenti Menakutkan Mereka. Awas, Kesan Kata-Kata Ibarat Doa

Doa ibu bapa mengiringi perjalanan anak-anak  membesar menjadi insan yang berjaya. Bagi tujuan tersebut, ibu bapa kena memainkan peranan menjadi petunjuk arah buat anak-anak supaya tidak tersalah pilih jalan. Anak-anak ibarat kain putih, sebagai ibu bapa kitalah yang mencorakkannya.

Menurut Dr Rozieta Shaary atau lebih dikenali sebagai Ibu Rose yang juga Parenting Guru, jika seorang bayi itu tidak cacat maka dia mempunyai segala yang di perlukan untuk dia boleh menjadi cemerlang. Jika otaknya dirangsang dengan sempurna, dia pasti boleh mencapai tahap genius.

“Saya suka membuat andaian yang mudah difahami untuk menerangkan lagi perkara ini. Sekiranya kita andaikan anak kecil itu seperti sebuah kereta, maka semasa dia baru lahir, dia adalah ibarat sebuah kereta sport yang boleh meluncur laju dan mempunyai kapasiti enjin yang besar. Namun jika pemandunya tidak menggunakannya dengan sepenuhnya, tidak ada guna kuasa yang ada pada kereta itu.

Untuk menjadi juara , ibu bapa dan anak mesti dapat bertahan hidup di dalam dunia penuh cabaran ini. Ini memerlukan kekuatan disiplin yang tinggi terutamanya bagi ibu bapa. Ibu bapa mesti mengawal diri dan senantiasa memastikan diri memberi input yang baik kepada anak-anak.

Pertama, ibu bapa mesti mengawal perkataan yang keluar dari mulut. Jika mahu anak jadi berani, berhentilah menakutkan mereka. Jika mahu anak menjadi baik, berhentilah mengatakan mereka jahat. Jika mahu anak yang berdisiplin, berhentilah mengatakan mereka itu ‘ hyperactive’. Perkataan yang keluar daripada mulut kita akan memprogramkan otak anak-anak kita,” ujarnya lagi.

Bila perkataan itu terlalu kerap dia kaitkan kepada anak itu, maka anak itu akan mengambilnya sebagai milik dia. Dia akan mengaitkan imej kendirinya dengan perkataan itu. Bila itu sudah menjadi miliknya, maka menukarnya menjadi payah. Pada peringkat ini, ia bukan sekadar mental sahaja, tetapi jiwa juga terlibat.

“Terdapat ibu bapa yang tidak suka menggunakan perkataan positif kepada anak-anak mereka contohnya, comel, bijak, rajin, cantik dan sebagainya. Kononnya pada pendapat mereka, anak-anak yang selalu dipuji akan bengkak kepala mereka. Nanti, anak akan menjadi bongkak.

“Memuji sebenarnya tidak meninggalkan kesan negatif jika dilakukan dengan betul. Contohnya, jika anak itu bijak, katakan dia bijak dan kemudian tanya dia mengapa dia suka menjadi bijak. Semasa itu semaikan nilai-nilai murni untuk menjadi pendorong dia untuk menjadi bijak.

Contohnya, dia menjadi bijak dan suka belajar kerana dia mahu menolong orang lain menjadi bijak juga. Walaupun pada usia yang masih kecil. Janganlah membandingkan kebijaksanaan dia kelembapan budak lain pula. Kemudiannya memuji dia melangit tinggi. Inilah yang membawa takbur.

Jika mereka tidak suka bergaul dengan orang lain, janganlah itu sahaja yang disebut berkali-kali. Jangan pula mengait perkara itu sebagai peribadinya. Gunalah perkataan yang boleh memprogramkan dia untuk suka bergaul.

“Contohnya, ” Fia, suka berkawan, nanti bila Fia dah kenal kawan, Fia suka bermain dengan dia, kan?” Ini menyediakan anak itu untuk menerima identiti asing ini dan menjadikannya hak dia. Gambaran ini disemaikan di minda mereka sedari kecil lagi.

Mempunyai imej kendiri yang positif adalah perisai yang paling penting untuk berjaya hidup di dalam dunia yang penuh negatif ini. Oleh itu adalah amat penting bagi ibu bapa membina imej kendiri yang positif di dalam anak kecil mereka. Janganlah mengaitkan perkara-perkara yang negatif dengan diri anak-anak.


Seawal 1 Tahun 8 Bulan Di Diagnose Austisme. Dr Ni Kongsi Kesan Yang Diterima Oleh Anaknya Kini!

Kita sering melihat seakan ada satu semangat luar biasa di dalam hati ibu dan ayah bila diuji dengan kelahiran anak syurga. Semahunya ibu dan ayah ini akan cuba berjuang dan bangkit untuk lakukan yang terbaik untuk anak-anaknya agar dapat menjalani kehidupan sama seperti orang lain di dunia ini.

Kisah yang sama juga dapat dilihat dengan jelas bila kita mengenali seorang ibu muda  bernama Doktor Fatin Nadhirah. Ayuh ikuti apa yang telah dilakukannya untuk membantu anaknya yang telah di diagnose mild autisme.

Nama saya Dr Fatin Nadhirah, saya seorang doktor gigi. Hidup biasa macam orang lain dan lebih istimewa bila saya dikurniakan seorang anak syurga, Muhammad Ziyad bin Muhamad Akmal, sekarang 4 tahun 4 bulan – mild autisme.

Ziyad di diagnose pada umur 1 tahun 8 bulan. Ketika itu, semua orang cakap saya ni OCD sangat, ikut sangat teori medical, sampai hati cakap anak sendiri ada autisme. Ada yang kata saya ni pandang rendah pada tahap kebolehan Ziyad dan sebagainya.

Tapi pada saya, kenapa nak hidup dalam dilema? Walaupun kita doktor, tak mungkin ke anak kita ni autisme? Ziyad ada KESEMUA citi autisme yang saya share di poster ini dan jujur saya katakan, perasaan saya sebagai ibu memang sedih.

Tapi, perasaan saya “aku nak improve kan anak aku” lebih tinggi daripada perasaan sedih saya ketika itu. So saya hantar ziyad ke kelas terapi bermula 1tahun 8 bulan. Bayangkan budak setahun dah kena pergi kelas, duduk one to one dengan cikgu setiap minggu…

Kini, Alhamdulillah, setelah Ziyad pergi terapi setelah 3 tahun, kesemua ciri autisme sudah tak ada pada Ziyad… tapi saya tentu kena ingat, Autisme akan selamanya berada dalam dirinya.. jadi saya kena terus belajar dan sentiasa bersedia untuk apa apa yang akan berlaku.

Sedikit perkongsian untuk ibu bapa yang BARU SAHAJA anaknya di diagnose autisma :

1) Sentiasa cuba untuk berfikir positif kerana sekiranya kita bertindak dengan cepat untuk menghantar anak kita ke kelas terapi, kita boleh nampak perubahan dalam diri mereka dengan lebih cepat

2) Jangan sempitkan minda dengan

Autisma : mengamuk, hentak kepala, marah-marah.

No. Ibu bapa kena buka minda, masuk ke dalam dunia anak anak mereka, belajar rasa apa yang mereka rasa. Mereka ni sensitif. Kalau bantal biru, bantal biru jugak diorang nak. Jangan lah kita tukar ke bantal warna lain. Mereka sensitif dengan bunyi kuat dan sebagainya.

Jadi, instead of kita cepat berasa marah macam “kenapa la budak ni tak faham bahasa atau..kenapala budak ni pergi shopping mall je nak tantrum..” , kita kena letak diri kita dalam diri mereka la. Belajar. Mereka ni ada masalah sensori, masalah komunikasi dan sebagainya.

3) Ibu bapa yang baru anaknya di diagnose autisma perlu banyak sabar. Suami isteri kena bergabung bersatu tenaga untuk menguruskan anak autisma ini. Co parenting penting supaya pasangan tak stress uruskan anak autisma keseorangan.

4) Untuk yang beragama Islam, boleh guna terapi Al Quran juga untuk anak autisma. Ini kena belajar. Tapi cara paling mudah adalah bagi mereka dengar ayat Quran setiap hari!

5) Jangan “simpan” mereka.
Jangan takut nak bawa mereka keluar rumah. Biar mereka keluar, tengok dunia luar, rasai kepelbagaian tempat. Macam saya, saya bawa Ziyad travel naik kapal terbang setakat ni paling lama adalah 15 jam. Sangat mencabar. Kami plan macam macam strategi sebelum kami berlepas. Disebabkan ayahnya memang kaki travel, so nak tak nak memang kami kena bawak.

Tapi saya puji suami saya walaupun dia tahu anak dia cepat bosan dalam kapal terbang, boleh tantrum dan sebagainya, tapi setiap tahun dia masih nak bawa kami bercuti .

Pengalaman bawa Ziyad dalam plane, macam macam kami tempuh. Dia ganggu orang tidur, dia ambil makanan orang, dia nangis tak berhenti-henti sampai ada yang datang dekat saya dan cakap dia kena sampuk, saya pun diam je sebab tak tau macam mana nak educate orang tu dan ketika tu tenaga saya dah banyak kurang sebab dukung dan pegang Ziyad untuk tenangkan dia.

Cuma apa saya boleh cakap adalah, bila bawa anak istimewa ini melancong, mereka lebih banyak belajar. Isu masalah sensori mereka sedikit sebanyak bertambah baik. Ziyad tak ada masalah tentang perubahan cuaca, perubahan tempat tinggal (hotel) setakat ni alhamdulillah. Kenapa saya cakap macam tu? Sebab masyarakat kena tau, anak autisma ni sangat-sangat sensitif terhadap perubahan sekeliling mereka.

6) Dapatkan support daripada ahli keluarga dan rakan terdekat. Orang sekeliling kena educate diri masing masing tentang autisma supaya parents ni takkan rasa macam mereka keseorangan.


“Jauhkan Diri Dari Orang Toksik, Suka Tanya Bila Nak Dapat Baby” Izzue Islam Jawab Isu Anak

Anak bukanlah ukuran kebahagiaan bagi pasangan suami isteri kerana setiap orang mempunyai gaya dan matlamat hidup yang berbeza. Isu ada atau tiada anak dalam sebuah keluarga ini sememangnya hangat dan masih ada yang mempertikaikan perkara ini.

Turut terpalit dengan isu ini, pelakon Izzue Islam yang telah mendirikan rumah tangga bersama isteri tersayang Awin Nurin selama 9 tahun ini walaubagaimanapun masih belum dikurniakan anak. Melalui temubual bersama wartawan Keluarga, Izzue berkongsi beberapa tip yang boleh digunakan buat pasangan yang menghadapi masalah sama.

Tambahnya lagi, niatnya juga adalah untuk memberikan semangat kepada para pasangan yang mungkin sedang berusaha untuk mendapatkan zuriat dan tertekan disebabkan kata-kata orang sekeliling.

“Cuba sibukkan diri dengan benda-benda yang best, dengan pasangan masing-masing atau perkara yang boleh buatkan korang tak fikir sangat tentang benda lain dan boleh fokus untuk korang punya kerjaya atau kerja”.

Selain itu, dia juga mengingatkan untuk cuba menjauhkan diri dengan orang yang toksik sama ada yang jauh mahupun dekat dengan sekeliling kita. Jika ditanya dengan soalan yang negatif pula, Izzue sebolehnya mahu memberikan respon yang positif untuk elakkan daripada terus terasa hati.

“Toksik ni maksudnya yang suka datang dekat kita kalau tanya bila nak dapat baby ni? Korang ni bila nak ada anak ni, semua orang dah dapat, itu contoh-contoh ayat toksik”.

“Bila berkahwin mesti menginginkan anak, setiap pasangan pun. Sama juga macam kami dan sebenarnya kami pun sudah mencuba dan belum lagi ada rezeki untuk ada anak”.

Penjelasan lanjut boleh lihat dalam video di bawah.

Sama seperti orang lain, Izzue dan isterinya juga menginginkan anak dan sudah berusaha selama 9 tahun ini. Tapi sekarang, dia juga tidak mahu terlalu memikirkan tentang perkara ini dan bersyukur dengan rezekinya yang lain.


Terima Aduan 14 Pekerja Kilang Dikuarantin Kehabisan Bekalan Makanan, Polis IPD Sepang Bergegas Beri Sumbangan.

Sejak kempen kibarkan bendera putih, tinjauan Majalah Keluarga mendapati bahawa sosial media di ‘hujani’ berita pelbagai pihak berkongsi memberi sumbangan kepada yang mengalami kesusahan ketika berdepan pandemik Covid-19,

Bukan untuk menabik dada bagi pihak yang menyumbang tapi perkongsian untuk memberi kesedaran bahawa jangan malu untuk meminta bantuan jika menghadapi kesulitan dalam kehidupan termasuk kehabisan bekalan makanan.

Begitulah situasi yang dialami oleh pihak polis IPD Sepang yang menerima aduan sebuah rumah pekerja kilang kehabisan bekalan makanan. Bukan melalui kibar bendera putih sebaliknya menerusi panggilan telefon.

Biarpun sibuk dengan tugas hakiki, pihak polis tidak lepas tangan apabila mendapat tahu situasi ini berlaku di kawasan sekitar mereka sebaliknya bergegas menghantar bantuan.

Apa yang pasti mesej ini telah berjaya membantu golongan yang terkesan. Barangkali sebelum ini ada yang sanggup ikat perut menunggu hari gaji. Namun dengan usaha ini telah memberi sinar baru.

IPD Sepang, 03 Julai 2021.

Bantuan Kebajikan Makanan Kepada Seramai (14) Orang Yang Kehabisan Bekalan Makanan Oleh IPD Sepang.

Pada 03/07/2021 jam lebih kurang 2010 Hrs, Full Manning IPD Sepang (FM) telah terima panggilan telefon daripada (1) perempuan Melayu memaklumkan bahawa adiknya yang bekerja di sebuah kilang di Bandar Baru Salak Tinggi telah kehabisan bekalan makanan. Turut tinggal bersama adik pengadu ialah seramai (13) orang lagi rakannya. Mereka terdiri dari pekerja kilang yang sama dan telah dikuarantin dalam sebuah rumah di Taman Bunga Raya, Sepang.

Bertindak atas maklumat tersebut atas dasar keprihatinan dan tanggungjawab sosial, Ketua Polis Daerah Sepang iaitu YDH ACP Wan Kamarul Azran bin Wan Yusof telah mengambil tindakan susulan dengan mengarahkan supaya bantuan makanan segera dihantar ke rumah tersebut.

Pada 3/7/2021 jam lebih kurang 2115 Hrs, anggota tugas Unit MPV IPD Sepang (SL 1211) telah sampai ke premis tersebut dan menyerahkan sebanyak (16) bungkus nasi berlauk kepada penghuni rumah.

Wakil penerima mengucapkan ribuan terima kasih kepada pihak polis IPD Sepang di atas bantuan yang telah diberikan.


For Generations: Kesempurnaan Kediaman Untuk Semua Gaya Hidup

EcoWorld antara pemaju hartanah terkemuka di tanah air dan kini setelah 6 tahun membina jenama, nyata EcoWorld terus kekal relevan menjadi pilihan ramai. Apa yang pasti EcoWorld terus memberi inovasi baharu dan terkehadapan dalam industri.

Begitu juga dengan pelancaran ‘For Generations’, EcoWorld melangkah setapak lagi ke hadapan dan sekaligus menjadikan EcoWorld berbeza dari yang lainnya. Uniknya ‘For Generations’ ini, ia memenuhi keinginan bagi pelbagai gaya hidup.

Buat mereka yang ingin membuat keputusan untuk mencapai taraf kehidupan peribadi lebih baik dengan membeli kediaman baharu bukanlah perkara mudah. Ciri yang dilihat, tidak hanya memilih rumah mampu milik malah kalau boleh biarlah menepati citarasa dan impian setiap individu. Dan keputusan yang dibuat akan memberi kepuasan bermakna untuk dirinya juga.

You are not defined by your age, but by how you want to live. Want to know more? Visit your nearest EcoWorld Gallery or bit.ly/EcoWorld_ForGenerations now!#EcoWorld#ForGenerations

EcoWorld melalui kempen ‘For Generations’ kini menyediakan kediaman yang memenuhi aspek dan gaya hidup yang berlainan untuk memenuhi keinginan setiap gaya hidup yang berbeza. Keunikan yang dibawa oleh EcoWorld ini akan membuatkan anda dapat merasai hidup lebih selesa dan bahagia.

Gaya Hidup ‘The Zen Generation’
Jika sesiapa yang mencari persekitaran kediaman yang benar-benar memberi ketenangan dan dapat merehatkan fizikal dan mental, di sinilah lokasinya, dengan ruang tersedia yang nyaman dan sesuai untuk aktiviti meditasi.

Gaya Hidup ‘The Explorer Generation’
Bagi mereka yang memang penuh dengan imaginasi dan sifat ingin tahu, mereka akan dapat merealisasikan saat meneroka keindahan taman-taman yang ada di kediaman ini dan anak-anak kecil juga boleh mengalami dunia pengembaraan yang lebih indah dan penuh keajaiban.

Gaya Hidup ‘The Ever Learner Generation’
Bagi yang mempercayai bahawa mereka tidak pernah terlalu tua untuk belajar perkara baru, anda akan sentiasa mempunyai pengalaman menarik di EcoWorld Life Space.

Gaya Hidup ‘The Culinary Generation’
Untuk sesiapa yang meminati dunia kulinari, mereka tentu mengimpikan dapur yang luas dan ruang sesuai untuk menyediakan hidangan untuk keluarga tercinta dan teman-teman rapat.

Gaya Hidup ‘The Trend Seeker Generation’
Bagi mereka yang sentiasa teruja dengan sesuatu perkara yang terkini dan pastinya up-to-date, di sinilah platform untuk mereka mengekspresikan kreativiti mereka dengan adanya EcoWorld Labs.

Gaya Hidup ‘The Minimalist Generation’
Begitu juga bagi mereka yang ingin hidup simple tanpa kecelaruan yang menyemakkan, ruang kediaman direka dengan ketenangan dan penuh kesederhanaan di EcoWorld.

Gaya Hidup ‘The Digital Nomad Generation’
Buat mereka yang bekerja secara on-the-go, tidak kira di mana jua persekitaran di EcoWorld memberi anda inspirasi untuk menjana idea-idea kreatif.

Gaya Hidup ‘The Gym Rat Generation’
Bagi anda yang mementingkan gaya hidup sihat, dapat bersenam di gimnasium yang dilengkapi dengan semua peralatan yang anda perlukan pastinya satu kepuasan. Ini sekaligus dapat meningkatkan tahap kecergasan anda untuk hidup lebih aktif dan sihat.

Gaya Hidup ‘The Nature Friendly Generation’
Bagi pencinta alam semula jadi, setiap kediaman direka dengan taman peribadi untuk anda memupuk minat berkebun.

Gaya Hidup ‘The Pet Lover Generation’
Untuk mereka yang menjaga dan memiliki haiwan kesayangan di rumah, persekitaran di EcoWorld direncanakan dengan persekitaran yang mesra binatang peliharaan. Ini secara tidak langsung akan menjadikan binatang peliharaan anda berasa selamat bahkan menjadi sebahagian daripada komuniti.

Gaya Hidup ‘The Artistic Generation’
Untuk anda yang mempunyai bakat seni, inspirasi dalam persekitaran kondusif di EcoWorld boleh menjadi permulaan penghasilan karya agung anda.

Gaya Hidup ‘The Bold Creator Generation’
Buat anda yang berpandangan jauh tentang kemajuan di masa hadapan, pusat perniagaan dengan konsep Intelligent Space di EcoWorld pasti mampu memberikan inspirasi tanpa limitasi.

Gaya Hidup ‘The #POTD Generation’
Begitu juga buat mereka yang hidup aktif di laman sosial, EcoWorld menyediakan suasana dan latar belakang ‘Instagrammable’ yang sungguh menarik buat anda mengabadikan kenangan terindah dengan berlatarkan pemandangan yang memukau.

Gaya Hidup ‘The Collector Generation’
Untuk mereka yang gemar mengumpul koleksi barangan peribadi, tentunya ruang yang luas diperlukan dan tiada salahnya untuk mentransformasikan kediaman menjadi ruang galeri peribadi untuk merealisasikan hobi istimewa anda.

Semua itu hanya di EcoWorld tersedia untuk anda miliki dengan pilihan 5 projek terkini:

BRYDON
Jika anda gemarkan alam semulajadi dan seni bina, Eco Horizon’s Brydon yang terletak di Batu Kawan, Pulau Pinang adalah pilihan yang paling sesuai untuk anda seisi keluarga. Rekaan banglo dan semi-d yang terletak di kawasan selamat dan tenang membolehkan anda dan keluarga tercinta memperolehi ketenangan minda, sekaligus menikmati hidup secara maksimum.

CORA
Untuk rumah yang “vibrant” seperti diri anda, Cora di Eco Ardence, Shah Alam sangat sesuai kerana rekaan rumah taman, semi d dan banglonya hadir dengan clubhouse ekslusif, kawalan keselamatan terbaik dan laluan bertaman yang menarik di belakang rumah. Hub gaya hidupnya iaitu Ardence Labs, membolehkan anda berseronok dan makan-makan dalam persekitaran yang ceria. Hidup di Cora pasti tidak akan membosankan.

HAZELTON
Mencari rumah yang sesuai untuk diri anda bagaikan “custom-made suit”? Hazelton di Eco Forest, Semenyih direka dengan prinsip ergonomic untuk kesemua jenis gaya hidup. Dengan konsep ErgoHomes (rekaan ekslusif EcoWorld), setiap unit dilengkapi dengan laman peribadi.

REGENT GARDEN
Reka sendiri rumah idaman anda dengan EcoWorld kerana tiada siapa yang lebih mengetahui apa yang anda inginkan. Konsep “Design to Own” di Regent Garden Eco Grandeur, Puncak Alam memberikan anda kebebasan dan fleksibiliti untuk mencipta rumah impian anda. Serlahkan keunikan rekaan rumah anda berbanding orang ramai hanya di Regent Garden, Eco Grandeur.

ROSÉ
Langkah masuk ke Rosé dan anda akan rasa seperti telah masuk sebuah Eden dengan rumah-rumah serta taman yang memukau. Diinspirasikan rekaan klasik dan kontemporari Perancis terbaik, anda pasti akan jatuh cinta dengan rumah teres yang mempunyai ruang tamu yang amat luas. Selamat datang ke Rosé.


Tips Kekal Kasih Sayang Suami Isteri

Perkahwinan adalah sesuatu yang suci yang menggabungkan dua hati menjadi satu. Namun, tidak semua perkahwinan akan kekal bahagia, pasti akan ada konflik dalam sesebuah perhubungan.

5 Tips Untuk Rumah Tangga Kekal Bahagia

1. Honeymoon atau berbulan madu

Percutian honeymoon atau bulan madu tidak semestinya dilakukan selepas pasangan sah diijabkabul sebagai suami-isteri atau ketika inai masih merah dijari. Akan tetapi ia haruslah dijadikan acara wajib sempena sambutan ulang tahun perkahwinan untuk mengembalikan semula memori indah pengantin baru sekaligus kehangatan dalam rumah tangga.

Maklumlah bila sudah ada zuriat, tumpuan isteri terutamanya beralih fokus kepada anak-anak sehinggakan tanpa sedar telah mengabaikan tanggungjawab sebagai isteri. Ruang kosong yang ditinggalkan itulah, yang membuatkan lelaki suka ‘makan luar’ sekaligus mendorong kewujudan orang ketiga mahupun kekasih gelap.

2. Sentiasa mengucapkan kata-kata sayang

Kata-kata cinta atau kata-kata sayang bukan hanya perlu diucapkan ketika waktu bercinta sahaja. Malah setelah sudah sah menjadi suami isteri, kata-kata cinta itu masih perlu diungkapkan juga untuk mengeratkan lagi hubungan suami isteri.

“Saya sayang awak”, “selamat pagi sayang” atau “semoga awak seronok di tempat kerja hari ini” sudah cukup untuk buat si dia tersenyum simpul sendirian dalam kereta sewaktu memandu ke pejabat!

3. Jadilah seorang pendamai ketika pasangan sedang emosi

Jika pasangan anda sedang beremosi, anda haruslah jadi penyelamat dunia iaitu anda mulakan bicara secara lembut kemudian mulakan perbincangan seterusnya memujuk. Kalau isteri kena peluk  atau dapat bunga daripada suami tu, mesti senyumnya sampai ke telinga, dan nak marah pun tak jadi.

4. Seringlah memuji pasangan anda

Kadangkala, kita sangat cepat untuk mengkritik kesilapan pasangan kita tetapi lambat atau lebih teruk, langsung tidak memuji, kebaikannya.

Anda inginkan rumah tangga yang bahagia dan menyeronokkan? Banyakkan berkata “Terima kasih sebab tolong buangkan sampah”, “Baiknya suami saya ini…dia belanja makan!”, atau “Bagusnya isteri saya tolong masakkan sarapan pagi ini. Sedap sangat.”

Anda akan perasan yang kata-kata pujian ini akan mendorong mereka untuk berbuat lebih banyak lagi perkara baik dalam perkahwinan anda.

5. Jangan mengungkit kisah-kisah lama

Jika kita ada tabiat suka mengungkit kisah atau perkara lama, mungkin telah tiba masanya untuk membuang tabiat buruk tersebut. Kata-kata seperti “hari itu pun awak buat lagi” atau “kalau awak tidak buat benda ini dulu..” tidak sepatutnya diucapkan.

Pergaduhan dan pertengkaran adalah lumrah dalam perkahwinan. Cumanya, jangan biarkan pergaduhan lama yang
telah pun selesai memburukkan lagi keadaan pada masa sekarang.

Fokus kepada masalah semasa dan kunci mulut anda daripada mengungkit kesalahan lama. Percayalah, ia akan membantu rumahtangga anda.

Sumber:www.alfatehgold.com


14 Aktiviti Dengan Gajet Yang Biasa Kita Buat, Tapi Ini Yang Jadi Ketagih!


Guna Bawang Dan Gula Merah Aje Dah Boleh Hasilkan Baja Organik, Pokok Pun Jadi Makin Subur. Mudah Aje Caranya!

PKP ini selain mencuba resipi baru, sudah pastinya ada yang mula berjinak-jinak untuk bercucuk tanam. Tentu ada yang sudah mula membeli benih secara atas talian untuk di tanam di halaman rumah. Tentu ada yang tidak sabar untuk menantikan hasilnya.

Tapi kadang kala, pokok tidak menjadi, layu dan tidak subur. Sudah tentu kita mencari baja yang sesuai untuk memastikan tanaman tidak rosak dan menjadi subur.

Bagaimanapun perkongsian ini menarik untuk kita ketahui apabila beliau menerangkan kaedah baja hanya mengunakan bawang dan gula merah untuk menyuburkan pokok.

Sumber: Ummi Haziq


Syurga Tempatmu, Pesanan Penyembuh Hati Mufti Wilayah Persekutuan Buat Ibu Ayah Adam Rayqal!

Kes bayi lelaki Adam Rayqal, 5 bulan yang dijumpai mati di dalam peti sejuk di rumah pengasuhnya benar-benar membuatkan hati ibu-ibu rasa luluh. Tak mampu untuk diluahkan dengan kata-kata.

Berat bagi kita, berat lagi bebanan emosi yang terpaksa dilalui ibu dan ayahnya, Mohd Sufi Naeif Mohd Fauzi dan isteri, Farrah Madihah Othman.

Tapi pesanan daripada Mufti Wilayah Persekutuan, Ustaz Dr Zulkifli Mohamad Al-Bakri ini pastinya menjadi penyembuh buat mereka berdua.

KEPADA IBU & AYAH ADAM RAYQAL

Mendengar khabar yang amat mendukacitakan hati ini. Kami sampaikan hadis ini kepada kedua ibu bapa Adam Rayqal. Semoga keduanya sabar dan tabah menghadapi ujian ini dan ditempatkan anak kecil ini di dalam syurga Allah SWT bersama-sama dengan mereka yang beruntung di sisi-Nya.

عَنْ أَبِي حَسَّانَ، قَالَ قُلْتُ لأَبِي هُرَيْرَةَ إِنَّهُ قَدْ مَاتَ لِيَ ابْنَانِ فَمَا أَنْتَ مُحَدِّثِي عَنْ رَسُولِ اللَّهِ صلى الله عليه وسلم بِحَدِيثٍ تُطَيِّبُ بِهِ أَنْفُسَنَا عَنْ مَوْتَانَا قَالَ قَالَ نَعَمْ ” صِغَارُهُمْ دَعَامِيصُ الْجَنَّةِ يَتَلَقَّى أَحَدُهُمْ أَبَاهُ – أَوْ قَالَ أَبَوَيْهِ – فَيَأْخُذُ بِثَوْبِهِ – أَوْ قَالَ بِيَدِهِ – كَمَا آخُذُ أَنَا بِصَنِفَةِ ثَوْبِكَ هَذَا فَلاَ يَتَنَاهَى – أَوْ قَالَ فَلاَ يَنْتَهِي – حَتَّى يُدْخِلَهُ اللَّهُ وَأَبَاهُ الْجَنَّةَ

Daripada Abu Hassan, beliau berkata: Aku bertanya kepada Abu Hurairah RA:

“Sesungguhnya dua anak lelaki aku telah meninggal dunia. Bolehkah engkau sampaikan apa-apa hadis daripada Rasulullah SAW yang akan melegakan diri kami atas kematian dua anak kami?” Abu Hurairah menjawab: “Ya. Kanak-kanak itu akan menjadi anak-anak di syurga. Apabila salah seorang mereka berjumpa dengan ayahnya atau kedua ibu bapanya, dia akan memegang pakaian atau tangan ibu bapanya sebagaimana aku memegang hujung baju kalian. Dia tidak akan melepaskannya sehingga Allah memasukkannya dan ayahnya ke dalam syurga.” (Riwayat Muslim, no: 2635)

Akhukum fillah,

Datuk Dr. Zulkifli Mohamad al-Bakri
Mufti Wilayah Persekutuan

Ya sesungguhnya syurgalah tempatmu duhai anak. Al-fatihah.

Kredit: Ustaz Dr Zulkifli Mohamad Al-Bakri


Ibu-Ibu Kena Pastikan 5 Makanan Ini Kena Ada Di Dapur Jika Mahu Tingkatkan Prestasi Otak Anak. Jom Amalkan!

Kadang-kadang saya tengok mak ayah bagi jajan kat anak bukan sebab nak bagi sangat tapi sebab keliru dan tak tahu nak bagi makan apa kat anak.

Takpe, slow-slow kita belajar bab makanan terbaik untuk anak ye. Makanan ni la nanti yang akan jadi darah daging anak kita sebab tu la pemilihan makanan pun akan bagi efek pada perkembangan otak si comel kita.

Ni antara #5 makanan terbaik yang kita boleh bagi kat anak kita.

#1 – Salmon

Memang salmon ni agak mahal tapi sebenarnya salmon ni antara sumber terhebat Omega 3 Fatty Acid ( DHA ) dan EPA yang membantu perkembangan dan fungsi otak si comel

#2 – Telur

Nampak lekeh tapi sebenarnya telur ni antara sumber protein yang hebat. Kuning telur pula kaya dengan choline yang membantu perkembangan memori si comel

#3 – Oat

Rasa oat ni tak ramai yang suka tapi kalau kita latih anak makan oat daripada kecil, memang sampai besar dia boleh terima. Tak sedap tu cuma persepsi je. Saya pun tengah latih anak saya makan oat. Dia bedal sorang je sepinggan oat sekarang ni!

Oat kaya dengan dengan tenaga untuk otak. Paling bagus kalau buat oat sebagai sarapan si comel kita supaya tenaga pertama yang otak si comel kita dapat nanti adalah daripada oat, bukannya daripada teh tarik yang penuh susu dan gula tu!

#4 – Sayur sayuran yang bervariasi

Penuhkan je peti ais rumah kita dengan sayuran seperti tomato, lobak, bayam dan lain-lain. Biasanya sayuran yang berwarna camni banyak antioksidan yang membuatkan otak si comel kita kuat dan sihat. Antioksidan ni jugak boleh mengurangkan risiko kanser pada anak-anak kita juga. Kenapa nak penuhkan peti ais dengan hotdog, jajan dan nugget yang memang terbukti merbahaya pada otak si anak kan?

#5 – Susu dan Yogurt

Kedua sumber makanan ni kaya dengan protein dan vitamin B. Sangat penting untuk pertumbuhan tisu otak, neurotransmitter dan enzim. Cuma kena hati-hati sikit bab yogurt. Banyak yogurt sekarang tak berapa nak asli dah. Banyak yang tambah gula. Tu yang rasa manis melampau-lampau tu.

Tolong ajar info ni pada keluarga dan pasangan masing-masing ye. Benda ni kalau diamalkan, kesan baiknya boleh dilihat sampai tua pada anak-anak kita. InsyaAllah!


“Rupanya Perut Dhalia Dah Tak Boleh Hadam Susu Ibu.” Terdetik Pakaikan Anak Baju Putih, Luahan Pilu Ibu Bayi 56 Hari Meninggal Dunia Jentik Emosi.

Hati ibu bapa mana yang tidak dijentik pilu bilamana anak yang ditatang bagai minyak yang penuh pergi dahulu. Kegembiraan menyambut ahli baru dalam keluarga hanya seketika. Arwah adik Dhalia Nur Imanni hanya ‘dipinjamkan’ selama  56 hari sebelum ‘diambil’ kembali. Arwah disahkan mempunyai masalah kebocoran pada injap jantung ketika dalam kandungan lagi.

Pada awalnya, ibu ini tidak sedar memandangkan anaknya menjalani kehidupan normal seperti bayi lain. Suatu hari, anaknya tiba-tiba lemah longlai dan biru. Luahan ibu ini buat ramai sebak. Semoga terus tabah.


Putra Aziz COSRY Meninggal Dunia, Perginya Pereka Fesyen Yang Disayangi Ramai

Seakan sukar untuk mempercayai apabila menerima perkhabaran duka melalui laman media sosial Cosry bahawa pengarah kreatif dan juga pereka fesyen jenama tersebut, Putra Aziz telah menghembuskan nafas terakhir pada hari Khamis, 30 Disember, jam 8.30 malam di ibu negara.

Allahyarham mula menceburi bidang fesyen sejak tahun 2004. Jenama Cosry bermula secara kecil-kecilan ketika Allahyarham dan rakan perniagaannya, Ariff Quasry Md Nor mula menawarkan perkhidmatan menjahit dari rumah ke rumah untuk teman-teman rapat mereka.

Rekaan fesyen Allahyarham mula mendapat tempat di hati ramai penggemar fesyen. Perniagaan mereka berkembang dan Allahyarham serta Ariff berpindah dari premis di Shah Alam, Selangor ke Bangsar, Kuala Lumpur.

Peribadi Mulia

Sepanjang kariernya di dalam dunia fesyen, tidak dinafikan wartawan juga antara yang dekat dengannya. Sering berhubung baik dalam memberi liputan berkenaan rekaan fesyen daripadanya disamping acapkali ‘meminjam’ busana rekaannya untuk digayakan oleh model atau artis bagi menghiasi cover depan majalah mahupun di ruangan fesyen.

Sungguh setiap kali berurusan dengan Allahyarham, semua menjadi cukup mudah. Allahyarham sedayanya memberikan kerjasama yang terbaik dan  pengalaman ini penulis sendiri pernah laluinya.

Sikap merendah diri dan lemah lembut setiap tutut katanya, cukup membuatkan orang disekelilingnya berasa tenang dan bahagia.

Rekaan Pilihan Ramai

Setiap rekaan busana yang diilhamkan oleh Allahyarham diakui punyai sentuhannya yang istimewa dan sebab itu jugalah menjadi pilihan ramai selebriti dan orang kenamaan. Antaranya yang pernah berkerjasama dan mendapatkan khidmat rekaan Allahyarham adalah seperti Datuk Sheila Majid, Datuk Seri Siti Nurhaliza, Datin Lisa Surihani dan Erra Fazira, Izara Aishah dan ramai lagi.

Selain itu, Allahyarham juga cukup dikenali dalam menghasilkan busana perkahwinan yang memukau dan eksklusif. Umapanya tentu semua masih ingat dengan gaun perkahwinan inspirasi Mariposa yang digayakan oleh Anzalna Nasir  pada majlis resepsinya. Cukup memukau dan punya aura yang tersendiri hingga mencuri tumpuan media antarabangsa.

Semoha roh Allahyarham  ditempatkan di kalangan orang-orang yang beriman dan difahamkan jenazah Allahyarham akan disemadikan di Tanah Perkuburan Islam Segambut pada 9 pagi ini (31 Disember 2021)


“Anak Kena Makan Kenyang Dulu, Baru Behave.” Kapsyen Keibuan Fazura Raih Perhatian Warganet.

Muat naik terkini pelakon, penyanyi dan juga usahawan kesayangan ramai, Nur Fazura menarik perhatian ramai peminat aktres ini di media sosialnya.

Fazura memuatnaik dua foto bersama anak tersayang, Nur Fatima Aisya berserta kapsyen keibuan ringkas penuh makna.

Uruskan anak makan

Fazura atau nama lengkapnya Nur Fazura Sharifuddin, 39, memberi kapsyen ringkas yang mencuit hati ketika menguruskan anaknya makan.

Dia dipercayai beradakan di sebuah majlis menguruskan anaknya makan sebelum menjamah hidangan. Menerusi kapsyen itu membayangkan diri sedang dalam kelaparan tetapi perlu mengutamakan anaknya dahulu.

“When you’re hungry but first, your child…”-Fazura

Untuk rekod, Fazura mendirikan rumah tangga bersama Fattah pada 27 November 2017 dalam sebuah majlis yang diadakan secara tertutup di sebuah hotel di ibu negara. Fazura dan Fattah menimang cahaya mata pertama pada 2 Oktober 2020

Peminat terhibur kapsyen mencuit hati

Melihat foto bersama anaknya dan kapsyen keibuannya itu, pelakon jelita itu, ramai peminatnya terhibur dengan kapsyen begitu bersahaja. Dalam pada itu ada yang memuji kecantikkan dan ketenangan Fazura melayani anaknya.


Jangan Jemu Mendoakan Anak. 8 Sebab Ibu Ayah Kena Tahu.

Sesungguhnya doa tanpa hijab ini membawa maksud doa tanpa penghalang. Begitu juga dengan doa makbul  ibu ayah kepada anaknya.

Malah definisi doa yang dinyatakan oleh Imam al-Khattabi rahimahullah menjelaskan bahawa doa merupakan pohonan seorang hamba dari Allah s.w.t, sepertimana firman Allah swt di dalam surah al-Baqarah ayat 186:

وَإِذَا سَأَلَكَ عِبَادِي عَنّي فَإِنّي قَرِيبٌ أُجِيبُ دَعْوَةَ ٱلدَّاعِ إِذَا دَعَانِ [البقرة:186]

“Dan apabila hamba-hamba-Ku bertanya kepadamu tentang Aku, maka (jawablah), bahwasanya Aku adalah dekat. Aku mengabulkan permohonan orang yang berdoa apabila ia memohon kepada-Ku, maka hendaklah mereka itu memenuhi (segala perintah) Ku dan hendaklah mereka beriman kepada-Ku, agar mereka selalu berada dalam kebenaran”

Ini kerana doa merupakan ibadat kerohanian yang cukup tinggi nilainya, di mana setiap manusia akan merasakan betapa tingginya penghargaan dan pergantungan dengan  keagungan Allah swt, setelah usaha dan ikhtiar dilakukan kemudian dituruti dengan permohonan dengan penuh tawaduk, disertai dengan hati dan jiwa yang tenang dan mengharapkan sesuatu dari Allah S.W.T

Mukjizat doa itu jelas terbukti apabila, Nabi Ibrahim begitu bersungguh memohon kepada Allah mendoakan anaknya. Jadi kita sebagai manusia jangan sekali abaikan untuk berdoa untuk anak-anak. Jangan jemu untuk berbuat demikian. Sebagaimana yang dilakukan oleh Nabi Ibrahim.

1. Nabi Ibrahim menampilkan contoh terbaik dalam kesungguhan mendoakan anak.Sebelum dikurniakan anak lagi, Nabi Ibrahim berdoa agar dikurniakan anak yang soleh. Firman Allah:

رَبِّ هَبْ لِي مِنَ الصَّالِحِينَ

“(Nabi Ibrahim berdoa): Wahai Tuhanku, kurniakanlah aku anak yang soleh.” (Surah al-Saffat: 100)

2. Mengapa Nabi Ibrahim bersungguh berdoa agar dikurniakan anak yang soleh?Kerana hanya anak yang soleh sahaja yang mampu memberikan bantuan pada kita setelah kita meninggal. Ini difahami dari hadith Rasulullah yang menegaskan:

إذا ماتَ ابن آدم انْقَطَعَ عنه عَمَلُهُ إلاَّ مِنْ ثَلاَثةٍ: صَدَقَةٍ جارِيَةٍ، أوْ عِلْمٍ يُنْتَفَعُ بِهِ، أوْ وَلَدٍ صالحٍ يَدْعُو لهُ

“Apabila meninggalnya anak Adam, terputuslah segala amalannya melainkan tiga perkara: (1) Sedekah jariah, (2) ilmu yang bermanfaat, serta (3) anak yang soleh yang mendoakan mereka.

3. Barangkali atas dasar itulah Nabi Ibrahim berdoa kepada Allah agar dikurniakan anak yang soleh. Bagi ibubapa yang belum, sedang atau telah mempunyai zuriat, jangan sesekali berhenti berdoa agar dikurniakan anak yang soleh.

4. Setelah dikurniakan anak, Nabi Ibrahim berterusan berdoa agar dikurniakan anak yang sentiasa mendirikan solat. Ini difahami dari doa Baginda yang direkodkan di dalam al-Quran. Firman Allah:

رَبِّ اجْعَلْنِي مُقِيمَ الصَّلَاةِ وَمِن ذُرِّيَّتِي رَبَّنَا وَتَقَبَّلْ دُعَاءِ

“Wahai Tuhanku, jadikanlah aku orang yang sentiasa mendirikan solar, begitu juga dengan anak-anakku, Wahai Tuhan kami, perkenanlah (doa ini).” (Surah Ibrahim: 40)

5. Perhatikan doa ini. Dihujung doa tersebut, terdapat satu ungkapan yang tidak pernah disebutkan di dalam doa Nabi Ibrahim yang lain (sebagai kata penguat) iaitu ungkapannya:

رَبَّنَا وَتَقَبَّلْ دُعَاء

“Wahai Tuhan kami, perkenankanlah doa ini!”

Ungkapan yang terakhir ini seolah menggambarkan betapa bersungguhnya Nabi Ibrahim dan amat berharap agar dikurniakan anak yang konsisten mendirikan solat. Begitulah juga kita yang sepatutnya sentiasa berdoa agar dikurniakan anak yang sentiasa menjaga solatnya.

6. Nabi Ibrahim turut dilihat mendoakan anaknya yang berada dalam keadaan kesusahan yang membimbangkan. Ini didapati daripada doa beliau ketika meninggalkan anaknya Nabi Ismail di Mekah. Firman Allah:

رَّبَّنَا إِنِّي أَسْكَنتُ مِن ذُرِّيَّتِي بِوَادٍ غَيْرِ ذِي زَرْعٍ عِندَ بَيْتِكَ الْمُحَرَّمِ رَبَّنَا لِيُقِيمُواْ الصَّلاَةَ

“Wahai Tuhan kami, aku telah menempatkan zuriatku di lembah yang tidak mempunyai tumbuhan di sisi RumahMu, Wahai Tuhanku, supaya mereka mendirikan solat.” (Surah Ibrahim: 37)

7. Nabi Ibrahim sedar bahawa anak dan isterinya berada dalam keadaan yang sukar sewaktu di Mekah, lalu dipanjatkan doa agar Allah memelihara mereka. Kebergantungan yang tinggi kepada Allah menjanjikan pulangan yang lebih lumayan.

Pada asalnya, Nabi Ibrahim berdoa agar Allah memelihara keluarganya sahaja. Namun anugerah yang diberikan oleh Allah lebih dari itu. Telaga Zamzam yang ditemui mereka sangat diberkati sehingga dinikmati oleh umat manusia pada hari ini.

8. Dalam apa keadaan sekalipun, jangan pernah jemu mendoakan anak. Doa adalah manifestasi kebergantungan seorang hamba kepada Tuhannya. Saat belum dikuniakan anak, ketika dikurniakan anak, malah ketika anak dalam kesusahan, usah jemu berdoa. Moga Allah memelihara hamba-hambaNya yang berharap kepadaNya.

Moga kita muhasabah diri untuk mendoakan anak tanpa jemu.


Ini Enam Doa Pilihan Untuk Ibu Bapa Doakan Buat Anak. Boleh Amalkan.

Ibu bapa sudah tentunya inginkan mempunyai anak-anak yang baik dan solehah. Oleh itu, sudah tentu akan sentiasa mendoakan anak-anak setiap hari.

Sempena bulan Ramadan, adalah waktu yang tepat untuk ibu bapa itu mengandakan doa kepada anak-anak.

BERIKUT 6 DOA PILIHAN BUAT IBU BAPA

1) Doa Agar Anak Rajin Solat

رَبِّ ٱجعَلنِى مُقِيمَ ٱلصَّلَوةِ وَمِن ذُرِّيَّتِى رَبَّنَا وَتَقَبَّل دُعَآءِ

Maksudnya: “Wahai Tuhanku! Jadikanlah daku orang yang mendirikan sembahyang dan demikianlah juga keturunanku. Wahai Tuhan kami, perkenankanlah doa permohonanku”. (Surah Ibrahim ayat 40)

Doa ini adalah doa Nabi Ibrahim as untuk anak-anaknya. Sungguh besar harapan ibu bapa, agar zuriat keturunannya adalah dari golongan yang menjaga solat. Sebagai ibu bapa, kita tidak mampu nak perhatikan anak-anak kita setiap masa, mudah-mudahan, dengan doa ini, anak-anak serta zuriat keturunan kita sentiasa terpelihara dan memelihara solat mereka.

2) Doa Agar Anak Menjadi Penyejuk Mata

رَبَّنَا هَبۡ لَـنَا مِنۡ اَزۡوَاجِنَا وَذُرِّيّٰتِنَا قُرَّةَ اَعۡيُنٍ وَّاجۡعَلۡنَا لِلۡمُتَّقِيۡنَ اِمَامًا

Maksudnya: “…Wahai Tuhan kami, berilah kami beroleh dari isteri-isteri dan zuriat keturunan kami perkara-perkara yang menjadi penyejuk mata kami melihatnya, dan jadikanlah kami imam ikutan bagi orang-orang yang (mahu) bertaqwa.” (Surah al-Furqan ayat 74)

Doa ini sangat elok diamalkan oleh setiap pasangan yang mendambakan keluarga yang bahagia. Ini kerana, doa ini bukan sahaja memohon agar beroleh pasangan serta anak-anak yang menjadi penyejuk mata dan penenang hati, malah, doa ini juga memohon agar kita sebagaiibu bapa dapat menjadi role model (qudwah hasanah) buat anak-anak.

3) Doa Agar Anak Diberi Rahmat

رَبِّ أَوْزِعْنِي أَنْ أَشْكُرَ نِعْمَتَكَ الَّتِي أَنْعَمْتَ عَلَيَّ وَعَلَى وَالِدَيَّ وَأَنْ أَعْمَلَ صَالِحًا تَرْضَاهُ وَأَصْلِحْ لِي فِي ذُرِّيَّتِي

Maksudnya: “…Wahai Tuhanku, ilhamkanlah daku supaya tetap bersyukur akan nikmatmu yang engkau kurniakan kepadaku dan kepada ibu bapaku, dan supaya aku tetap mengerjakan amal soleh yang Engkau redai; dan jadikanlah sifat-sifat kebaikan meresap masuk ke dalam jiwa zuriat keturunanku. Sesungguhnya aku bertaubat kepadamu, dan sesungguhnya aku dari orang-orang Islam (yang tunduk patuh kepadamu)…” (Surah al-Ahqaf ayat 15)

Doa ini membawa maksud yang sangat mendalam. Sebagai seorang hamba kepada Allah swt, sememangnya kita perlu sentiasa berdoa agar kita tidak lalai dengan nikmat dan rezeki yang Allah telah berikan. Malah, doa ini juga memohon agar kita serta zuriat keturunan kita dapat terus istiqamah beramal soleh kepada Allah swt.

4) Doa Agar Anak Mentaati Perintah Allah

رَبَّنَا وَٱجْعَلْنَا مُسْلِمَيْنِ لَكَ وَمِن ذُرِّيَّتِنَآ أُمَّةً مُّسْلِمَةً لَّكَ وَأَرِنَا مَنَاسِكَنَا وَتُبْ عَلَيْنَآ إِنَّكَ أَنتَ ٱلتَّوَّابُ ٱلرَّحِيم

Maksudnya: “Wahai Tuhan kami! Jadikanlah kami berdua orang-orang Islam (yang berserah diri) kepadaMu, dan jadikanlah daripada keturunan kami umat Islam (yang berserah diri) kepadamu, dan tunjukkanlah kepada kami syariat dan cara-cara ibadat kami, dan terimalah taubat kami; sesungguhnya Engkaulah Maha Penerima taubat, lagi Maha Mengasihani.” (Surah al-Baqarah ayat 128)

Doa ini dibacakan oleh Nabi Ibrahim as ketika membina Kaabah bersama Nabi Ismail as. Mudah-mudahan dengan mengamalkan doa ini, kita serta keturunan kita menjadi hamba Allah yang taat dan beribadah dengan cara yang benar serta tidak sesat. Semoga Allah menerima taubat kita.

5) Doa Mendapat Zuriat Yang Baik

قَالَ رَبِّ هَبْ لِى مِن لَّدُنكَ ذُرِّيَّةً طَيِّبَةً إِنَّكَ سَمِيعُ ٱلدُّعَآء

Maksudnya: “…Wahai Tuhanku! Kurniakanlah kepadaku dari sisiMu zuriat keturunan yang baik; sesungguhnya Engkau sentiasa Mendengar (menerima) doa permohonan.” (Surah Ali Imran ayat 38)

Doa ini dibaca oleh Nabi Zakaria as ketika memohon daripada Allah swt agar dikurniakan zuriat. Nabi Zakaria sudah bertahun-tahun kahwin tetapi diuji dengan tiada zuriat. Nabi Zakaria as tanpa putus asa sentiasa berdoa kepada Allah swt agar dikurniakan zuriat yang soleh sebagai penyambung dakwahnya. Akhirnya Allah swt perkenankan doa Baginda dan mengurniakan seorang anak yang bernama Nabi Yahya as.

6) Doa Agar Anak Diberi Kefahaman Agama

اَللَّهُمَّ فَقِّهُّ فِي الدِّيْنِ وَعَلِّمْهُ التَّأْوِيْلَ

Maksudnya: “Ya Allah, berilah kefahaman kepadanya dalam urusan agama dan ajarkannya Takwil (tafsir al-Quran).”

Doa ni dibaca oleh Rasulullah saw sewaktu baginda mengusap kepala Ibnu Abbas ketika beliau kanak-kanak. Dan kesannya Ibnu Abbas menjadi seorang yang bijak dan tawaduk. Beliau adalah yang paling banyak meriwayatkan hadis Rasulullah saw semasa hayat beliau.

Anda boleh amalkan bacaan doa ini kepada anak-anak sambil mengusap ubun-ubun mereka. Boleh baca doa ini sewaktu anak-anak tidur ataupun sebelum pergi ke sekolah.

Sumber: Hamil Dalam 3 Bulan


Malang Tak Berbau! Tulang Mata Kiri Patah Terkena Bucu Katil, Fasha Sandha Pohon Doa Orang Ramai

Pelakon Fasha Sandha dikejarkan ke hospital selepas mengalami kecederaan ketika menjalani penggambaran sebuah drama, semalam.

Menerusi perkongsian di Instagram, Fasha memuat naik sebuah video yang memaparkan babak yang dilakonkan sebelum mengalami kemalangan.

Lebih mengejutkan, kecederaan yang dialami Fasha yang kini dirawat di hospital pakar Johor Bahru boleh dikatakan serius kerana melibatkan bahagian kepala dan mata.

“Dari semalam telefon kakak tidak berhenti berdering. Disini saya ingin membuat sedikit update tentang kakak. Maaf kakak sedang rehat secukupnya.

“Kakak mengalami kecederaan akibat terjatuh ketika berlakon di set penggambaran Anak Tuan TV3 pada 1 mac (pagi semalam).

“Mata dan kepalanya terhentak di bucu katil yang tajam. Tulang mata kiri patah dan bebola matanya kirinya berdarah dan bengkak dan sedang dirawat di Hospital pakar di Johor Bahru. Insya-Allah akan berpindah ke pakar di Kuala Lumpur petang ni atau esok pagi,” kongsi Fasha di Instagram.

Dalam pada itu, Fasha memaklumkan pihak produksi telah memohon maaf kepadanya dan keluarga atas kejadian yang berlaku.

“Memohon jasa baik peminat dan keluarga untuk mendoakan kesihatan kakak.

“Seperti yang ramai tahu kakak seorang yang kuat semangat dan komited dalam kerjayanya. Saya yakin kakak kuat.

“Pihak produksi telah memohon maaf pada kakak dan keluarga nya. Kata kakak, Tidak ada sesiapa yang harus dipersalahkan kerana kemalangan in terjadi di luar jangkaan kita,” tulisnya.

Meninjau di ruangan komen, kelihatan suami kepada Fasha, Aidil Aziz turut meminta orang ramai mendoakan kesembuhan isterinya itu. Malah, rata-rata rakan selebriti dan pengikutnya tampil beri semangat dan mendoakan kesembuhan pelakon itu.

Sumber : Instagram Fasha Sandha


“Baru Faham perasaan Mak Excited Macam Mana.” Anak First Time Sebut ‘Mama’ Dengan Betul, Emma Maembong Sebak & Gembira!

Setiap ibu bapa sentiasa pastinya teruja dengan perkembangan anak-anak. Sebab itu kalau boleh tidak mahu terlepas momen tersebut.

Demikian juga dengan selebriti cantik manis ini. Dalam satu perkongsian,  Emma Maembong meluahkan sebak dan gembira apabila buat pertama kali anaknya sulungnya, Shariq Gabriel dapat menyebut perkataan ‘mama’ dengan betul.

Menurut Emma atau nama sebenarnya, Fatimah Rohani Ismail, perkara tersebut dimaklumkan sendiri oleh pembantu rumahnya ketika dia sedang bekerja di luar.

Akuinya, selepas melalui momen tersebut sendiri, barulah dia faham perasaan setiap ibu apabila anak-anak mula menunjukkan perkembangan masing-masing.

“Tengah kerja semalam tiba-tiba maid hanta video. First time @shariqgabriel sebut Mama dengan betul. Selama ni mamama biasa je.

“Allah sampai menangis dengar. Baru faham perasan mak excited macam mana bila anak dia mula bercakap,” ujar Emma menerusi kapsyennya.

Dalam perkongsian tersebut, Emma memuat naik satu video pendek yang berdurasi kurang 10 saat menerusi Instagramnya.

Dalam masa yang sama, Emma turut mengakui turut sedih kerana anaknya itu membesar dengan cepat.

“First babykan biasa la emo lebih sikit and anak saya dah 11 bulan. Cepat je rasa dah besar,” kongsinya lagi.

Emma mendirikan rumah tangganya bersama pilihan hati, Muhammad Shazli Azhar yang juga merupakan juruterbang pada tanggal 20 Februari 2020.

Hasil perkongsian hidup,  pasangan ini dikurniakan cahaya mata sulung, Shariq Gabriel pada 11 November 2020.


Cara Jimat Guna Rak Buku Untuk Lengkapkan Kabinet Dapur, Kos Hanya RM94 Sahaja, Contohi Cara Lelaki Ini!

Memasang sebuah kabinet dapur yang cantik dan lengkap dengan segala fungsi memang didambakan oleh semua wanita. Pun begitu bukan semua orang punya citarasa sama. Ada juga yang lebih gemar melakukan sendiri dan berkreatif demi mencari kelainan di rumah sendiri.

Cantik, kemas dan kreatif. Bukan hanya cantik dan kemas, malah ideanya ini mendapat perhatian netizen yang rata-rata sangat berminat dengan hasil kerjanya. Pemuda ini berkongsi hasil kerjanya dengan turut menyenaraikan bajet yang diperlukan. Menarik!

” Oleh sebab ramai pm cara buat kabinet pakai rak buku tu, saya bagi gambar detail di bawah sekadar berkongsi.

Saya hanya pakai :

1) Rak Buku (Tesco)
– RM14.90 x 6 Biji

2) Angle Bar L Shape (Kedai D.I.Y @ hardware)
– RM3.60 (12 pcs)

3) Paku Dinding (tak pakai drill)
– RM1 (sebungkus)

TOTAL = RM94.00

** Setiap rak, saya letak 2 pcs Angle Bar (atas & bawah) tepat pada tulang tengah tu. Tingkat atas tak perlu ikat, letak jer kat situ.

** Beban paling berat saya, lesung batu & botol pencuci.

Cantikkan hasilnya? Bukan hanya itu sahaja malah dia juga dengan sedang mempersiapkan beberapa projek DIY lain.

Next insya allah, sekarang saya tengah siapkan projek diy yang lain :

1) Sofa L Shape size 9 kaki untuk 12 orang duduk, dengan modal RM250 sahaja.
2) Buaian katil bayi dengan bermodal RM60.
3) Kitchen Hood – Penyedut Asap Dapur DIY kos dalam RM100

Hebat!

Selamat mencuba!


Tak Perlu Jahit, Ini Cara Termudah Untuk Ibu-Ibu Tampal Lencana Sekolah Anak. Wow, Mudahnya!

Lagi beberapa hari, sesi persekolahan bakal bermula. Inilah masanya ibu-ibu membuat persiapan terakhir melengkapkan keperluan anak-anak.

Bagi yang kena tampal lencana di baju sekolah anak, memang nampak senang tapi nak menjahitnya remeh. Sebab tu ramai yang rela hantar ke kedai jahit.

Tapi sekarang cajnya menjahit satu lencana adalah RM2.00 dan lagi RM2 untuk jahit tag nama. Jahit dua perkara itu untuk sehelai baju sudah RM4. Bayangkan ada enam helai baju. Dah tentu banyak modalnya.

Perkongsian daripada Facebook  Puan Akmar Laily Omar ini mungkin bileh membantu.

Beliau mengajar cara tampal lencana dan tag nama dengan cara paling mudah dan cepat. Lepas ni tak perlu lagi hantar kedai jahit atau ambil masa lama untuk menjahit lencana. Ikut cara ni saja.

Bahan yang diperlukan:

Gam UHU
Kain kecil/ sapu tangan yang dibasahkan
Kertas tebal/cardboard/manila kad
Seterika

Langkah-langkah:
1. Letakkan kertas keras dalam poket atau untuk baju kurung dan tudung letak kertas ini di bahagian dalam bawah lencana . Ia bagi mengelakkan gam melekat pada kain.
2. Atur lencana pada kedudukan yang dikehendaki.
3. Sapukan gam pada bahagian belakang lencana atau tag nama.
4. Lekatkan lencana pada kedudukan yang telah ditetapkan.
5. Ambik kain basah tadi dan letak di atas lencana.
6. Seterika kain tadi pastikan ia mengenai lencana. Gosok beberapa kali.  ketika ini seterika mungkin berasap tindak balas menggosok kain basah. Jangan bimbang tentang perkara itu.
7. Angkat kain dan alihkan kertas keras di bahagian dalam. Siap.

Menurut Puan Akmar Laily, lencana ditampal dengan cara ini kelihatan kemas dan rapi. Masa untuk menyiapkan satu lencana lebih kurang tiga minit berbanding menjahit lencana yang mungkin mengambil masa 15  hingga 20 untuk satu lencana.

Ia juga kekal lama, berdasarkan pengalamannya lencana akan melekat lebih daripada 10 bulan walaupun dibasih dengan mesin basuh. Sekiranya tertanggal ulangi kaedah yang sama untuk menampalnya kembali.

Selamat mencuba!


Jika Duit Tak Cukup, Suami Boleh Minta Bantuan Isteri Tapi 7 Perkara Ni Kena Buat Dulu.

Kehidupan sebuah perkahwinan itu, adalah suatu perkongsian hidup, saling melengkapi agar hubungan suami isteri itu sentiasa diharmoni dan bahagia.

Namun, kadang kala, ada suami memerlukan bantuan isteri dalam soal kewangan. Bukan mengabaikan tanggungjawab, namun perlu bantuan isteri agar hidup lebih selesa.

Bagaimanapun ada caranya yang suami kena buat sebelum meminta bantuan isteri. Selanjutnyanya ikuti perkongsian ini.

Kalau pendapatan seorang tu  tak mampu untuk sara keluarga dan nak isteri tolong topupkan mana yang terkurang, maka jaga 7 perkara ni :

1. Jgn terus suruh isteri bayar apa yg kita tak mampu bayar.

Duduk berbincang, senaraikan komitmen bulanan…jujur dgn pendapatan, brapa yg kita dpt tanpa ada extra income, brapa yg kita dpt dgn extra income…pastu tunjuk brapa baki setelah pendapatan tu ditolak dgn komitmen serta ansuran bulanan…

Klu negatif, negatif lah…kita nk isteri tgok unjuran kewangan keluarga kita jika hanya kita seorang saja yg cover bayar semua walaupun isteri ada pendapatan…

2. Mintak izin dan redha isteri klu nak dia bantu.

Bila kita ada plan kewangan kita, kita buat bajet dan isteri pun nmpk smua perancangan tu, insyaAllah, dia akan bantu, cumanya kita sebagai suami kena mintak izin dan redha isteri utk dia bg bantuan tersebut…

Dia kena redha dan rela hati utk bantu, jgn paksa, jgn suruh…mintak elok2…

3. Bantuan isteri  tak boleh lebih 50%.

Bila isteri nak bantu, maka jgn mintak isteri bantu lebih dari 50%, meaning that isteri tu plak kena kluarkan duit lebih dr kita…kita pulak yg kurang kluarkan duit…maka itu bukanlah namanya kita menggunakan bantuan isteri, tapi kita mengalihkan atau memindahkan bebanan kita, tanggungan kita kepada isteri…

Bantuan isteri tu hanya utk topup mana yg xcukup, bukan ambik alih atau tanggung semua…

4. Jgn tambah komitmen tanpa pengetahuan isteri.

Klu rasa lapang bila dibantu, klu rasa ada duit lebih bila dibantu, maka jgn sewenang-wenangnya menambah komitmen dan ansuran bulanan tanpa pengetahuan isteri…jgn upgrade lifestyle, jgn tambah hutang, jgn bermewahan sbb kita tu nothing tanpa dibantu isteri dan jika isteri tarik balik bantuan, maka kita xkan ada duit lebih atau rasa lapang…

Kekalkan atau habiskan komitmen yg ada.

5. Ambik semula tanggungan apabila mampu.

Bila pendapatan kita sebagai suami dh ada lebihan, mcm ada ot ke, bonus ke, extra income ke, maka ambik semula apa yg dibayar isteri…kita bayar guna pendapatan kita…

Jgn biarkan isteri terus bantu di kala kita dah mampu utk bayar sendiri…

6. Bersyukur bila dibantu, jgn buat perangai.

Kesedaran diri tu sgt penting…klu x mampu, buat cara x mampu…klu dibantu, buat cara dibantu…xpyh nk buat perangai, xpyh nk curang bagai…jgn berat tulang, jgn buat perkara yg boleh menyakiti hati pasangan…

Pasangan bantu kita, kita bantu dia balik dlm cara yg kita boleh seperti mengurangkan bebanan keje2 rumah dia…beneficial for each other…

7. Hargai bantuan yg di hulurkan isteri.

Hargai isteri…seskali tu bwk la dia mkn diluar, bagi dia kejutan, kumpul duit dan bwk dia berjalan…tambah kasih syg dan cinta terhadap isteri sebagai salah satu cara kita berterima kasih kpd dia kerana sanggup bantu kita, kluar duit utk kita asbab kita kurang berupaya dan berkemampuan utk tanggung dan bayar semua…

Sekian, semoga bermanfaat.


“Tukang Urut Kesan Ketulan Sebesar Guli Tapi Tak Sakit.” Jihan Muse Jalani Pembedahan Buang Cyst.

Pelawak dan aktres Jihan Muse baru-baru ini meninggalkan tanda tanya di kalangan netizen apabila memuat naik satu gambar dia menjalani pembedahan di sebuah hospital.

Rupa-rupanya ibu kepada Ungku Arsalan Haq ini menjalani pembedahan membuang ketumbuhan cyst selepas bersalin.

Menurut Jihan, dia tidak tahu dirinya mempunyai cyst sehinggalah dimaklumkan oleh tukang urut yang merasai ada ketulan sebesar guli di bahagian bawah dadanya.

Lantas, dia bertemu dengan doktor untuk membuat pemeriksaan lanjut.

“Pembedahan tempoh hari adalah disebabkan Cyst. Saya sendiri tak tahu mengenai ketumbuhan itu.

“Tak ada rasa sakit dan saya memang tak tahu. Punca yang membuatkan saya tahu adalah masa lepas bersalin di mana saya mengambil tukang massage untuk mengurut.

“Jadi bila diurut, dia yang memberitahu ada benda sebesar guli di bawah bahagian dada, sebab itu saya terus buat keputusan untuk pergi melakukan pemeriksaan perubatan,” jelasnya.

Begitu pun, Jihan mengakui ketumbuhan itu tidak merbahaya namun dia mengambil keputusan untuk membuangnya bagi mengelakkan timbul masalah kesihatan di masa akan datang.

“Doktor kata tidak bahaya namun dia menasihatkan supaya saya buang sahaja. Saya buat ini pun tidak tergesa-gesa, lepas anak saya umur 11 bulan. Ada masa baru saya buat

“Bukan apa, khuatir nanti jika saya hamil anak kedua takut ada jangkitan. Sebab bila hamil hormon kita akan berubah-ubah jadi lebih baik saya buang.

“Jadi kepada wanita, saya sarankan buatlah pemeriksaan perubatan. Luangkan sikit masa dan berbelanjalah untuk kesihatan.

“Bagi saya kesihatan tiada nilai, kalau kita kaya macam mana pun tetap tak boleh beli kesihatan,” ujarnya.

Sumber: IG jihanmuse  & Astro Gempak


Manfaat Soda Bikarbonat Bantu Masalah Kulit Kusam & Jeragat. Syaratnya Guna Masker Scrub 2 In 1 Ini!

Soda Bikarbonat banyak manfaatnya baik dalam pembuatan kek mahupun kecantikan. Kalau nak kulit wajah berseri dan bebas jerawat bolehlah gunakan bahan ini.

Nota Penting

Petua ini hanya sesuai untuk kulit muka jenis normal. Kulit sensitif sila elakkan guna soda bikarbonat.

Bahan-bahan

2 biji  limau nipis@ limau kasturi atau 1 biji yang sederhana.

1 sudu besar soda bikarbonat

Langkah Demi Langkah

2. Picit limau pada soda bikarbonat.

3. Terkejut ya? Normal. Bagi ia dan kita masa untuk bertenang ye.

Cara Pakai

Dah okay? Boleh tonyoh pada muka untuk buat scrub. Tonyoh lembut-lembut je. Baru lah ayu dan kewanitaan. Atau tepek kat muka jadikan sebagai masker sambil tengok drama.

Jangan simpan untuk esok ya. Habiskan je. Kalau tak sengaja terbanyak, hulur kat jiran tetingkap. Barulah hubungan #TillJannah. ❤

Syarat Pakai Masker Alami

Sumber/Foto: Awatif Osman


“Ibu Ayah Anak Syurga, Ujian Ini Bukan Mudah. Kadangkala Payah. Tapi Sentiasa Ada Sinar Harapan”. Deep Perkongsian Ibu Ini

Bukan mudah untuk membesarkan anak-anak istimewa. Selain punya kesabaran yang tinggi, ibu bapa harus berjiwa kental dengan padangan masyarakat sekeliling. Terkilan dengan sikap segelintir masyarakat yang memberi persepsi negetif anak istimewa ini. Ikuti luahannya Noriza Hashim dilaman facebooknya.

JANGAN KAITKAN DENGAN DOWN SINDROM

Setelah lebih sedekad memiliki anak dengan Sindrom Down, aku merasakan persepsi negatif masyarakat terhadap Sindrom Down tidak banyak berubah. Jika dulu kita sering mendengar lawak-lawak OKU dikaitkan dengan Sindrom Down untuk dijadikan bahan ketawa namun pada zaman media sosial ini masih ada lagi hinaan mengaitkan Sindrom Down atas nama Sarscam. Lagi teruk ada yang menggunakan akaun palsu untuk menyelar ibu bapa yang mempertahankan anak syurga dilabel membawang dan pembaris.

Apabila disebut kurang upaya selalunya masyarakat mengaitkannya dengan Sindrom Down sedangkan kategori kurang upaya terbahagi kepada:
1. Kurang Upaya Pendengaran
2. Kurang Upaya Penglihatan
3. Kurang Upaya Fizikal
4. Masalah Pembelajaran
5. Kurang Upaya Pertuturan
6. Kurang Upaya Mental
7. Kurang Upaya Pelbagai

Kategori Kurang Upaya bagi Sindrom Down adalah Masalah Pembelajaran. Sama kategori dengan lembam, kurang upaya intelektual, Autisme, ADHD, Diksleksia, Diskalkulia dan Disgraphia serta lewat perkembangan global (global development delay). Semuanya berbeza, tidak boleh pukul sama rata dan mencampak semua ketidakupayaan itu kepada Sindrom Down. Anak-anak syurga kami selalu diejek dan dihina dengan panggilan “Budak Sindrom” tetapi banyak lagi sindrom lain yang ada di dunia ini seperti Sindrom Patau, Sindrom Edward, Sindrom Tourette dan lain-lain. Tetapi mengapa Sindrom Down yang selalu menjadi mangsa kejian dan umpatan? Mungkin kerana kejahilan masyarakat tentang ilmu berkenaan Sindrom Down menyebabkan mereka sering dihina dengan perkataan bodoh, hodoh, lemah, penyakit, cacat kekal, balasan, kenan dan tak hidup lama. Betapa tegarnya mereka sehingga sanggup mengutuk ciptaannya Tuhan. Malah ada yang masih menganggap ia suatu taboo dan patut disorokkan daripada masyarakat.

Tuduhan-tuduhan tadi sudah lali didengar tetapi hakikatnya sekarang keadaan banyak berubah. Cuma minda dan hati kita sebagai masyarakat masih tertutup menerima golongan istimewa ini dengan hati terbuka. Masalahnya adalah kita. Kita yang tidak tahu untuk bertindak balas dengan mereka dengan cara yang betul, sopan dan berhemah. Kita yang lari dari mereka. Kita yang tidak mahu memandang mereka. Kita tidak diajar cara menyantuni anak istimewa. Kita masih menganggap mereka bermasalah. Tanya diri kita adakah ini masalah kita atau mereka? Ya. Benar, mereka mempunyai kesukaran untuk hidup SEMPURNA di dalam dunia NORMAL kita. Kita yang sering memandang mereka abnormal, tidak upaya sedangkan kita yang normal ini tidak berupaya membantu mereka. Kita lupa mereka ini VVIP syurga yang penuh kasih sayang, bersih tiada dosa dan tidak berdendam seperti kita.

Ini bukan ujian untuk mereka dan keluarga mereka sahaja. Ini ujian untuk kita semua. Jangan dipinggirkan mereka. Sudah lama kita meminggirkan masalah mereka untuk menyelesaikan dahulu masalah kita. Menganggap mereka golongan minoriti dan kebajikan mereka dan keluarga dikesampingkan. Lebih teruk jika kita melayan mereka seperti insan yang berdosa tetapi kita tidak menyedari dosa kita mengabaikan mereka. Hakikatnya mereka ini gudang pahala. Tangan-tangan mereka mungkin akan menarik kita ke syurga. Tatkala kita terus mentertawakan dan menghina mereka di dunia, tanpa perasaan simpati dan empati, fikir-fikirlah dan bermuhasabahlah.

Kami akan terus berjuang

Kami sebagai ibu bapa anak hebat ini akan terus berjuang. Berjuang sehebat anak-anak kami yang kuat menghadapi ketentuan Tuhan ini. Kami sebenarnya menumpang kekuatan mereka. Biarlah yang orang lain menganggap mereka “DOWN, DOWN, DOWN”. Memang kadangkala semangat kami adakalanya “DOWN” tapi setiap kali memandang wajah-wajah mereka aura kekuatan itu datang.

Ibu ayah anak-anak syurga, ujian ini bukan mudah. Kadangkala payah. Tapi sentiasa ada sinar harapan. Warna ceria sentiasa muncul. Kita sama-sama menangis dan ketawa. Kehadiran anak-anak syurga memberi banyak warna dalam kehidupan kita. Merekalah Panas, Hujan dan Pelangi dalam kehidupan kita.

Bagi netizen pula, jangan mudah menghina anak ini. Dan jangan sesekali menyamakan perbuatan salah orang NORMAL tetapi mengaitkan dengan Sindrom Down. Anak DS ini jarang melakukan perbuatan pelik dan ketagih viral macam manusia yang sentiasa menggelarkan dirinya NORMAL.

Catatan ikhlas Noriza Hashim


Rupanya Ini Tujuh Kesilapan Besar Yang Ibu Ayah Anggap Remeh Ketika Mendidik Anak!

Dalam membesarkan anak-anak, pelbagai kesilapan dilakukan tanpa kita sedari. Kesilapan ini berlaku kerana kurangnya pengetahuan mengenai aspek keibubapaan.

Dalam mendidik, anak-anak perlu diingatkan, didikan bukan melalui paksaan tetapi teladan. Anak-anak lebih percaya dengan apa yang dilihat daripada apa yang didengar.

Jadi ikuti panduan 7 kesilapan yang ibu ayah lakukan ketika mendidik anak.

Ibu bapa sering kali membanding-bandingkan kebolehan ataupun kelemahan anaknya dengan orang lain.

Ada ketikanya, perbandingan ini dibuat antara adik-beradik dan ada ketikanya dengan orang lain seperti anak jiran, saudara, sepupu, kawan sekelas atau sesiapa sahaja.

Memanglah tujaan perbandingan itu dibuat bagi mendorong ataupun memberi semangat kepada anak. Tetapi, kerap kali anak-anak menyalah tafsir tujuan ibu bapa berbuat sedemikian.

Sekiranya perbandingan itu dibuat antara adik-beradik, maka subur perasaan cemburu dan iri hati dalam diri anak-anak. Sekiranya perbandingan dibuat dengan orang lain, anak mudah merasa rendah diri dan hilang kekuatan bersaing.

Yang dikatakan membanding-banding itu adalah apabila kita mengambil contoh seseorang ataupun menyebut nama seseorang semasa kita rasa tidak puas hati dan sedang memarahi anak.

Faktor orang lain itu hanya dapat digunakan semasa tiada tekanan emosi antara ibu bapa dan anak. Contohnya semasa perbincangan berlaku secara terbuka. Waktu itu, barulah sesuai mengambil orang lain sebagai contoh teladan tanpa membandingkannya dengan anak kita. Barulah anak mudah menerimanya.

Cuba lihat contoh perbualan dibawah:

Contoh 1: “Apa hendak jadi kamu ini… Lihat si Ali itu, tiap petang pasti dia balik awal. Lepas itu terus mandi, solat dan belajar. Tidak macam kamu, entah apa hendak jadi nanti.”

Ini adalah contoh ibu bapa yang membuat perbandingan langsung antara anak dengan si Ali. Anak kita pasti tidak menggemarinya.

Contoh 2: “Orang berjaya adalah orang yang sentiasa menepati waktu. Waktu main, mainlah sepuas-puasnya tetapi bila tiba waktu belajar, waktu solat dan sebagainya, mereka lakukan secara seimbang. Jika kita balik ke rumah awal, sempatlah solat dan mandi sebelum belajar. Badan pun tidak penat, betul ataupun tidak?”

Ini adalah contoh yang tiada langsung unsuri perbandingan. Tujuannya tetap sama iaitu menegur kesilapan anak, malah diselit pula dengan alasan yang munasabah selain daripada meminta anak berfikir dengan menjuruskan perkataan, “Betul ataupun tidak?”

Jadi cubalah cari jalan supaya kita tidak lagi membuat perbandingan semasa memarahi anak. Seperti yang dijelaskan awal-awal tadi, contoh kejayaan orang lain sesuai diceritakan sewaktu tiadanya tekanan ataupun desakan emosi dalam diri anak.

2Kesilapan Merendahkan Kebolehan Anak

Seringkali tanpa sedar, kita merendahkan kebolehan anak secara tidak langsung. kerap kali ibu bapa yang resah mengenai masalah anak meluahkan keluhannya kepada orang lain di hadapan anak-anak.

Ada ketikanya ketika bertemu jiran, kita beritahu mereka mengenai kelemahan anak kita. “Anak saya ni Cik Jah.. entah apa lagi saya hendak cakap.. malas betul hendak belajar.”Itu salah satu contoh ungkapan.

Ungkapan ini pula dinyatakan dengan kehadiran anak. Maka, anak percaya apa yang didengarnya. Secara tidak langsung si ibu menyuburkan lagi sikap negatif dalam diri anak itu.

Ada ketikanya pula, ibu bapa merendahkan kebolehan diri anak-anak secara langsung apabila marah. “Kau ini besar nanti hendak jadi apa? Sudahlah malas, degil pula!”

Kata-kata sebegini mudah menghiris perasaan anak-anak dan tentunya apabila sentiasa diulang-ulang, ia menyebabkan mereka percaya itu sahaja kemampuan diri mereka.

Ibu bapa perlu sedar, setiap patah perkataan yang kita ucapkan kepada anak-anak kita merupakan doa. Jangan nanti kata-kata yang tidak baik pula yang dimakbulkan Tuhan.

Oleh itu, carilah kebaikan dalam diri anak-anak walaupun kecil. Subur-suburkanlah kebaikan itu.

Mendidik anak adalah proses yang berterusan. Jangan mengharapkan perubahan yang mendadak dalam diri anak. Sebagai pendidik, ibu bapa memerlukan kesabaran yang tinggi.

3Memarahi Anak Tidak Pada Tempatnya

Biasanya ibu bapa akan marah apabila didapati anak-anak melakukan kesilapan berulang, selepas dinasihati dan ditegur.

Tidak salah memarahi anak demi kebaikannya tetapi kita harus pastikan marah itu kana pada orang, cara, masa, tempat dan subjeknya. Kita tidak boleh marah secara melulu sahaja.

Sebab itulah, Nabi Muhammad dalam salah satu hadisnya berpesan, orang yang paling kuat itu adalah orang yang dapat menahan amarahnya ketika dia marah.

Ibu bapa sering kali memilih waktu yang salah bagi memarahi anak-anak. Ramai ibu bapa mengadu, anak-anak mereka tidak suka berterus terang ataupun berbincang masalah dengan mereka.

Sebenarnya kenyataan sedemikian adalah kurang tepat.

Anak-anak tidak mahu berbincang mahupun berterus terang dengan ibu bapa sendiri tanpa disedari menutup pintu berbincangan itu.

Waktu anak-anak masih kecil, sama ada dialam tadika ataupun sekolah rendah, mereka pernah mengadu hal kepada ibu bapa. Mereka mengadu segala-galanya kerana ibu bapalah yang dianggap sebagai pelindung. Misalnya anak kita mungkin pulang dari sekolah dan mengadu yang guru memarahinya.

Kita pastinya bertanya, “Kenapa guru marah?” Anak memberitahu yang dia dimarahi guru kerana mengejek, mengusik, memukul ataupun mengambil barang kawan.

Apa tindak balas kita?

Ramai ibu bapa segera marah anak itu sekali lagi apabila mengetahui guru memarahi anaknya itu disebabkan kesilapan anak itu sendiri.

Apa pula perasaan anak?

Tindakan mengadu hal tadi menyebabkan emosinya dua kali sakit. Apabila perkara ini berlaku berulang-ulang kali, maka anak tidak mahu berterus terang dan berbincang lagi.

Alasannya, kerana tahu tindakan berterus terang adalah suatu tindakan yang membawa padah. Sikap inilah kelak yang terbawa-bawa sehingga anak membesar

Oleh itu, jangan memarahi anak apabila mereka berterus terang. Jangan pula menyebelahi mereka. Jelaskan secara bijak, perbuatan mereka sememangnya salah dan tindakan guru itu wajar.

Dengan cara sebegini, anak-anak dapat belajar daripada kesilapan. Hubungan ibu bapa dan anak juga menjadi semakin akrab.

4Tidak Menjadi Pendengar Yang Baik

Ramai ibu bapa yang tidak rasa aspek ini penting bagi mereka. Menjadi pendengar yang baik bukanlah sukar dipraktikkan, cuma ibu bapa sahaja yang memperkecilkan peranan mereka sebagai pendengar.

Apabila anak-anak semakin dewasa, mereka cuba merahsiakan banyak perkara daripada pengetahuan ibu bapa. Antara sebabnya adalah disebabakan sewaktu kecil, luahan dan keluhan hati mereka tidak diberikan perhatian oleh ibu bapa.

Cuba perhatikan kehidupan kita dengan anak-anak.

Adakah kita berhenti membaca akhbar apabila anak kita datang dan bertanyakan sesuatu soalan? Adakah ibu berhenti menggoreng ikan apabila tiba-tiba anak datang ke dapur dan bertanyakan sesuatu?

Kemungkinan jawapanya adalah tidak.

Kita menjawab pertanyaan anak sambil membaca akhbar. Kita melayan anak sambil menggoreng ikan. Pada kita, apa yang ditanya itu tidak penting.

Memang soalan yang dikemukakan itu mungkin tidak penting, tetapi cara kita memberikan perhatian itu penting. Maka jangan salahkan anak-anak apabila mereka sudah dewasa, mereka tidak menganggap kita sebagai penyelesai masalah yang dapat diharap.

.5Tidak Mewujudkan Kemesraan

Ini juga satu masalah yang selalu timbul. Dapatkah kita bersabar sebelum memarahi ataupun menegur kesilapan anak?

Ramai ibu bapa mudah hilang sabar.

Apa tindakan kita apabila guru sekolah memaklumkan bahawa anak kita ponteng sekolah? Pastinya kita terus memarahinya tanpa terlebih dahulu cuba memahami situasi ataupun konflik emosi dalam dirinya.

Jika itu merupakan kesilapan yang pertama, maka kita perlu menasihatinya dengan baik. Ceritakan kepadanya bahawa kita juga pernah menjadi pelajar. Kita juga pernah merasa jemu belajar, tertekan dan sebagainya. Katakan pada anak kita memahaminya.

Tanya anak apa yang dia fikirkan sebelum dia mengambil tindakan ponteng itu. Selepas anak kita mula merasa selesa berbincang, jelaskan padanya betapa tindakan itu dapat mendatangkan malu dan merosakkan masa depannya.

Sekiranya anak terus ponteng, sekali lagi kita duduk berbincang. Sekali lagi kita cuba fahami perasaan dan fikirannya. Cunakan sentuhan bagi menambahkan kemesraan.

Pegang bahunya semasa berkata-kata. Lihat tepat ke wajahnya. Kalau anak kita masih kecil, maka melutut supaya kedudukan mata kita berada separas dengan matanya.

Selepas dia mula selesa, kali ini kita ubah pendekatan. Kita katakan sukar bagi kita menerima yang dia masih melakukan kesilapan yang sama.

Kita perlu memarahinya. Memarahinya bukan kerana kita mahu melepaskan geram tetapi memarahi anak kerana kita mahu mengajar dan membentuknya.

Terdapat perbezaan yang ketara antara dua keadaan marah itu. Anak-anak lebih menghormati kita sekiranya mereka tidak dapat menjangkakan apa tindakan kita pada kesalahan yang mereka lakukan.

6Terlalu Memanjakan

Sebabnya, jika kita terlalu marah, maka anak mungkin katakan pada dirinya, “Ayah saya memang macam itu”. Lihat, walaupun kita benar-benar marah, kesannya tiada langsung pada diri anak.

Bak kata pepatah, alah biasa tegal biasa.

7 Suka Membebel Dan Mengkritik
Ada pula ibu bapa yang suka membebel pada anak. Sikap ibu bapa seperti ini membuatkan anak rasa hidup di rumah tidak selesa dan tiada ketenangan.

Oleh sebab itu, ramai diantara anak-anak lebih gemar menghabiskan masa di luar. Mereka berasa diri mereka bebas dan merdeka. Mereka menemui ketenangan setiap kali berada diluar rumah.

Cuba perhatikan anak-anak kecil kita setiap kali ada tetamu yang bertandang ke rumah, kenapa perangainya menjadi cukup berbeza? Mereka berani melakukan perkara-perkara yang kita larang.

Mereka melompat-lompat diatas sofa. Mereka membuat pelbagai ragam dan semua perbuatannya itu menaikkan darah kita. Ini kerana, mereka tahu diri mereka merdeka ketika itu.

Ibu bapa tidak mungkin memarahi mereka dihadapan tetamu yang hadir. Mereka ingin menunjukkan kebolehan dan kepandaian dihadapan tetamu. Mereka tahu kita tidak membebel waktu itu.

Ada ketikanya, kita membebel sehingga ke tahap mengkritik anak-anak. Kritikan yang tidak membina hanya membuatkan keyakinan diri anak-anak kita luntur.

Kita boleh mengkritik dengan syarat selepas itu tunjukkan kepada kepada anak apa yang perlu mereka lakukan.

Ini barulah dikatakan sebagai kritikan yang membina. Bukannya kritikan mencari salah semata-mata.

Membesarkan anak bukan satu perkara yang singkat, ianya satu proses yang panjang dan memerlukan kita memberi perhatian dan kosentrasi yang penuh dalam membentuk anak-anak yang CEMERLANG InsyaAllah dunia dan akhirat.

Bintang kecil: Puasa Tu Wajib, Tiada Puasa ‘Yang Yuk’ | Hikayat 1001 Malam | BINTANG KECIL

Episod 3 : Abdul Mukmin VS Abdul Fajir

Berpuasa jadi bekalan dan perisai orang beriman dan supaya tak terjebak ke lembah maksiat serta kejahatan. Sebab tu bulan puasa ni kita kena jadikan diri kita lebih ke arah Abdul Mukmin dan elak jauh-jauh dari Abdul Fajir.
Nak tahu apa tu Abdul Mukmin dan Abdul Fajir, kenalah saksikan 1001 Malam di Youtube Channel Bintang Kecil bermula 1 Ramadan ini pada jam 6.30 petang bersama pengacara jemputan PU RIZ.
Jangan lupa kawan-kawan Bintang Kecil semua!

Program ini disokong sepenuhnya oleh
TATEH, jenama yang Prihatin, Selesa dan Dipercayai.

Follow dan subscribe Youtube Channel Bintang Kecil
#BintangKecil #KitakanJuara #1001Malam

KELUARGA TALK: Nwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM). Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridz


Gadis Cuba Nasib Cari Ayah Hilang Di Twitter. Tak Sangka Boleh Jumpa Kurang 24 Jam

Gadis cari ayah hilang di Twitter, tak sangka boleh jumpa kurang 24 jam. Itulah kuasa warga Twitter! Kini media sosial menjadi platform paling pantas untuk menyebarkan segala maklumat.

Bahkan ia juga menjadi tempat bagi sesetengah orang cuba mencari pelbagai solusi masalah yang mereka hadapi termasuk mencari ahli keluarga atau sahabat yang telah terputus hubungan atau hilang.

Seorang gadis yang dikenali sebagai Cinta telah menggunakan platform Twitter sebagai tempatnya untuk mencari bapanya yang telah terputus hubungan.

Menurut Cinta, ayahnya yang juga pemilik nama Junior Liew itu kali terakhir dikatakan berada di Taman Kosas, Ampang dan berbangsa Sabah-Filipina.

Wanita berkenaan turut berkongsi gambar ayahnya semasa muda, dengan harapan ada pihak yang mengenali lelaki tersebut.

“Ada sesiapa kenal tak pakcik ni? Maybe muka lain dah skrg, tua sikit. Sebab ni ayah I. I nak cari dia. Cuba nasib je ni.”

Tidak sampai tempoh 24 jam hantaran tersebut dimuat naik, Cinta akhirnya menemui bapanya yang dikatakan berada di kawasan pedalaman Sabah.

“Sudah jumpa papa ku. Nenek nangis. Terima kasih rakyat Twitter.

“Papa takda telefon dan tinggal di pedalaman Sabah. Tapi masih tak sangka dapat jumpa,” tulisnya selain berkongsi tangkapan skrin panggilan video bersama ayah dan neneknya.

Sudah jumpa papa ku. Huhu nenek nangis. TERIMA KASIH RAKYAT TWITTER.

Memang power warga Twitter kalau bab tolong orang cari sesiapa yang hilang ahli keluarga, sahabat atau barang juga.

WEBINAR SAYANG ANAK KETAT-KETAT

Sertai Webinar Keibubapaan PERCUMA anjuran Pa&Ma secara virtual yang menjemput speaker- speaker hebat dalam bidang keibubapaan termasuk Prof Madya Dr Nik Salida, Ibu Rose, Dr Ahmad Rostam, Puan Maryam Jamadi, Puan Azlina Roszly dan Irma Hasmie. Mereka akan membincangkan pelbagai topik berkenaan perkembangan anak, menjadi ibu bapa hebat, tip mendidik anak dan bermacam lagi.


”Raya Yang Bermakna.” Selepas 20 Tahun Anak Didie Alias Dapat Beraya Satu Famili

Umum sedia maklum pelakon Didie Alias pernah mendirikan rumahtangga bersama pelakon Ridzuan Hashim.

Hasil perkongsian hidup bersama, mereka telah dikurniakan lima orang cahaya mata. Namun jodoh tidak panjang dan akhirnya mereka berpisah.

Terbaru, menerusi laman Instagramnya, Didie berkongsi coretan anak sulungnya, Dhaniyah yang begitu gembira dan sebak kerana impiannya untuk beraya bersama kedua orang tuanya tercapai. Di dalam perkongsian tersebut turut dimuatnaik gambar keluarga mereka.

Menurut Dhaniyah, selepas 20 tahun penantiannya untuk beraya bersama sekeluarga tercapai. Dalam masa yang sama, Dhaniyah memberikan kata ucapan terima kasih kepada Didie dan Ridzuan kerana telah membahagiakan mereka anak-anak.

20 years later.. 🤍

Siapa sangka, dulu terpaksa ambik turn nak beraya dengan mamy ke ayah dulu eh. Nak kena jaga hati dua dua walaupun ada yg terasa.

Impian semua anak anak dari “broken family” utk satukan mak dan ayah mereka. Mungkin nampak mcm broken family utk semua, tapi bagi kiteorg love & care dari mamy ayah dua dua kiteorg dapat walaupun dorang tak together.

Walaupun stigma org tentang broken family ni kata anak-anak akan terabai lah, anak anak memberontak, anak-anak tak cukup kasih sayang. It may be broken to some, but not to us. Thank you mamy ayah daddy sebab selalu ingat kan kakak & adik2 tentang tanggungjawab kiteorg dgn mak ayah. Never once kiteorg rasa kiteorg dari broken family. We’re still a family but not together je.

Tapi harini dalam sejarah, setelah 20 tahun penantian, kakak & adik2 dapat beraya dengan satu family 🥹 priceless! and we should hold on to this moment forever. Terima kasih sbb buat anak anak happy. Terima kasih sebab buat semua ni utk kiteorg. Kiteorg tak mintak banyak, tapi saat ni yg kiteorg tunggu dari tahun 2002 sampai harini.

Eh terpanjang pulak tp percayalah, mak ayah mungkin boleh bercerai, tapi bukan mak ayah dan anak anak. Jangan putus harapan, jangan putus doa. 🥹


Nazirah Nasir Pelajar Pintar, Umur 23 Tahun Sambung PhD Ikut Jejak Bapa

Nur Nazirah Md Nasir bukan hanya seorang wanita cantik tetapi juga bijak dan berilmu. Ini yang dipanggil ‘Beauty with brain’. Meniti usia 25 tahun, adik bongsu kepada Anzalna Nasir ini mendapat perhatian peminat pelakon jelita tersebut kerana kepintaran yang dimiliki. Bahkan sebelum ini, Anzalna pernah berkongsi kejayaan Nazirah di media sosial miliknya yang memaparkan keputusan cemerlang ‘4 flat’ Nazirah pada setiap semester.

Merupakan graduan kelas pertama Bachelor of Biomedical Science dari Segi University, pencapaian Nazirah dalam bidang akademik nyata bukan calang-calang. Selepas berjaya menamatkan pengajian tersebut, dia kemudian mendapat tawaran mengikuti pengajian PhD di Universiti Malaya (UM).

Dalam usia muda dan dapat ‘fast track’ sambung PhD, bukan semua orang mampu lakukan macam Nazirah. Memang bijak orangnya! Barangkali personaliti ini terinspirasi dengan kejayaan dan ikut jejak langkah bapa tersayang yang menyambung pelajaran hingga mampu bergelar Profesor.

Bapanya, Profesor Dr Md Nasir Ibrahim ialah Ketua Pegawai Eksekutif Perbadanan Kemajuan Filem Nasional Malaysia (FINAS) sejak November lalu.

Nazirah yang lahir pada 7 Julai 1997 di Montreal, Kanada, sah bergelar isteri kepada Umar Annuar pada Ogos 2020. Dia yang mesra menyambut panggilan Nona baru-baru ini terbuka berkongsi perkembangan terkini dan kisah kehidupan mereka lima beradik di samping didikan kedua-dua ibu bapa.

Mengakui segan ditemu bual Nona memandangkan dia bukan individu terkenal, namun demi untuk memberi inspirasi Nazirah akhirnya akur. “I’m currently pursuing a postgraduate degree at University Malaya. Rutin harian saya sama seperti kaum isteri lain yang perlu sediakan segala keperluan suami dan memasak sebelum pergi ke pejabat.

Kemudian, saya akan selesaikan semua kerja-kerja di rumah dan there are days when I’ll be at the Laboratory doing benchwork or at home finishing up some paperwork.”

Tambahnya sejak berstatus isteri, dia harus bijak menyesuaikan masa untuk pengajian dan suami. “Tak dinafikan saya perlu tahu bagaimana untuk menguruskan masa dengan sebaiknya. Saya akan pastikan ada masa untuk suami, keluarga, mentua, kawan dan juga diri sendiri. Begitu juga masa untuk ‘berada’ dekat dengan Allah SWT. Dia adalah sebaik-baik perancang.

Bercerita soal kerjaya, saya mengimpikan untuk berkhidmat di Kementerian Sains, Teknologi dan Inovasi. Selain sesuai dengan minat dan bidang pengajian yang saya ambil, saya juga mahu memberi sumbangan melalui apa yang sudah saya pelajari. Seterusnya membawa perubahan lebih baik kepada masyarakat.”

Ditanya ketegasan ibu bapa dalam mendidik mereka adik-beradik membuatkan Nazirah mampu berjaya sampai ke tahap sekarang, wanita cantik ini berkata dia bersyukur kerana ibu bapa tidak pernah beri tekann. Sebaliknya, sentiasa menyokong minat dan kemahuan anak-anak.

“Sejujurnya, cara didikan ibu bapa saya terhadap kami adik-beradik bukanlah tahap tegas yang melmpau. Mereka mendidik kami dengan penuh kasih sayang dan tidak pernah paksa untuk kuat belajar. Sebaliknya mereka memberi anak-anak ruang untuk memilih haluan yang kami mahu.

Kesannya, cara tersebut sangat membantu saya bukan saja dari segi pelajaran tetapi juga kehidupan. Mereka memahami saya dan adik-beradik yang lain. Tidak pernah sesekali membanding-bandingkan kami dengan orang lain dan saya amat bersyukur dikurniakan ibu bapa sebaik mereka.

Mereka juga selalu mengingatkan saya supaya buat perkara yang saya suka dengan sepenuh hati dan mendidik kami adik-beradik agar menghormati serta berbuat baik kepada semua orang. Good manners are important.”

Mengulas usia perkahwinan yang bakal mencecah dua tahun, Nazirah tanpa berselindung memberitahu dia bersyukur kerana memiliki seorang suami yang penyayang dan cukup memahami. Menjawab keistimewaan suami di matanya, ini jawapan jujur Nazirah.

“Dia ialah suami dan lelaki terbaik di mata saya. Tak dinafikan, dia selalu manjakan saya dan sangat mengambil berat. Bukan saja terhadap diri saya tetapi juga keluarga. Sikap suami yang ringan tulang dan rajin bantu menguruskan kerja-kerja di rumah menyenangkan saya.

Sepanjang hampir dua tahun hidup bersama, kami akan pastikan walau sesibuk mana pun kami tetap ada masa untuk solat berjemaah sekurang-kurangnya sekali sehari. Bagi saya, solat membuatkan kita berasa tenang dan dapat fikir lebih rasional.

nazira


Bila Dah Sakit, Baru Sedar Nikmat Kesihatan. Bukan Nikmat Harta Dicari. Deep Perkongsian Ini

Dalam keghairahan kita mengejar kekayaan dan nikmat hidup bermewah, kadang kita alpa dengan penjagaan kesihatan diri. Makan apa sahaja, tiada senaman dan pastinya kesihatan diabaikan. Namun, tidak selamanya kita hidup sihat. Tetapi jika diberiNya harus disyukuri dengan istiqomah. Bagaimana pun ada juga antara kita diduga masalah kesihatan dengan pelbagai penyakit.

Beliau juga berkongsi kisah sedih bagaimana ibu saudara telah disahkan mengidap kanser tahap empat hanya dalam sekelip mata. Bukan tidak percaya ketentuan Ilahi, tetapi sebagai hambanya harus hidup dalam kesederhanaan agar kehidupan lebih seimbang buat diri dan keluarga. Moga perkongsian ini memberi kita inspirasi, buat kita BELAJAR SESUATU ‘ bahawa nikmat kesihatan yang tidak boleh didustakan. Moga muhasabah diri.

_______________________________________________________________________

“AKU BELAJAR SESUATU…”

Semestinya, korang yg membaca posting ni nak tau kan? Sbb apa korang nak tau? Sebab korang jenis yg sukakan ILMU…Klu tak, mesti korang tak terus scroll down..
Okay semua. Saja sy nak share something. Sesuatu yg mungkin biasa bagi korang tapi bagi sy ianya sgt memberi kesan yg mendalam..

Apa yg sy belajar?

NIKMAT KESIHATAN. Nampak ringkas. Tapi sebenarnya ianya penuh dgn maksud yg sgt2 mendalam.

Lebih kurang awal tahun ni, makcik saya disahkan menghidap penyakit KANSER STAGE-4.. Apa yg mengejutkan, kanser tersebut sebesar telur ayam di payudara beliau..

Takut? Korang yg baca ada rasa takut? Klu kena pd korang, rasanya apa TINDAKAN korang? Terus check doktor kan?
.
Berbeza dgn makcik sy.. beliau tak mengambil serius. Sekadar menganggap ianya ketulan biasa.. Tapi akhirnya, ianya merupakan ketulan KANSER yg sudah membesar..

Mungkin bila dh terlalu sakit, beliau merujuk ke hospital.. Namun, itulah hakikat yg harus diterima..

Then, after check up dan lain2, sebelah payudara beliau dibuang. From time to time, beliau teruskan jugak check up & chemo dgn hospital..
.
Dan semalam kami sekeluarga dikejutkan dgn berita yg kanser tersebut dah merebak ke bahagian kepala, dada, punggung dan jugak kaki..
.
Semasa sy terima berita ni, sy tgh meeting dgn team flerr hq.. Selesai meeting, sy terus ke rumah makcik utk tengok keadaannya.. Kami sekeluarga ada berbincang tentang alternatif yg ada..
.
AJAL MAUT DI TANGAN TUHAN

Yes.. Sy sendiri tak nafikan tentang perkara ni. Cuma, berita ni agak mengganggu fikiran sy. Sejak malam semalam sy memikirkan apa yg patut sy bantu.. fikirkan utk makcik sy.. tapi, sy sendiri BLANK! Hospital cuma bagi ubat tahan sakit.. Kat situ maybe ada signal drpd pihak hospital..

Apa yg kami sekeluarga cuba lakukan, mungkin membeli ubat mcm yg pakar cadangkan.. Pakar Onkologi HKL, Dr Ros Suzanna ada suggest beberapa jenis kaedah perubatan dan kos pun +- RM250K.. Mampu?
.
Wlupun ianya bakal menelan belanja ratusan ribu ringgit, kami mungkin akan cuba usahakan..
.
Apa yg ada dlm fikiran sy adalah, KANSER skrg dah mcm penyakit yg biasa di kalangan kita.. BREAST CANCER especially mcm something yg biasa.. Ada ahli keluarga kita yg kena.. sedara mara.. kawan2.. staff.. atau mereka di sekeliling kita..

Kita wajib peka dgn apa yg berlaku skrg. Bila dah sakit, bru kita tau NIKMAT KESIHATAN.. Bukan lagi NIKMAT HARTA.

Misalnya kita diuji Allah menghadapi kanser.. apa jenis kanser.. ADAKAH KITA MAMPU MENERIMANYA???
.
Korang yg baca posting ni, sy mohon doakan semoga makcik sy diberikan kesembuhan oleh Allah SWT.. Tak ada tempat utk kita meminta selain drpdNYA..
.
Hanya Allah yg Maha Menentukan segala2nya.. Bru kita TAHU & FAHAM bahawa segala apa yg berlaku merupakan KETENTUAN drpd Allah juga..

JAGA PEMAKANAN

Pesan sy, korang jaga diri baik-baik.  Tolong jaga pemakanan. Especially org perempuan, buat la check up mungkin setahun sekali ke.. At least korang tahu tentang tahap kesihatan sendiri..

Jika kita ada duit banyak pun, tapi kita tak sihat, tak guna jugak kan? Dan akhirnya kita sedar yg DUNIA HANYALAH JAMBATAN KITA KE AKHIRAT..

Klu kita balik pd Sang Pencipta nanti rasanya apa bekalan yg kita bawa. Teruskan berbuat kebaikan.. Jgn berhenti! Bantulah ramai org.. Tak cukup sekadar beribadah semata2.. Islam ni syumul.. Meliputi segala aspek kehidupan..

Klu korang ada bisnes yg blh dikongsikan pd ramai org, kenapa perlu disorok? Sampaikanlah.. mana tau sedikit sebanyak blh tampung belanja seharian diorang kn?

BAYANGKAN… KITA DUDUK DI KUBUR TANPA DITEMANI AHLI KELUARGA. Amalan di dunia ni akan menjadi bekalan kita di sana nanti..

Abu Darda berkata..

“Tiga perkara yang membuat aku ketawa dan menyebabkan aku menangis. Antara tiga perkara itu ialah orang yang mengejar dunia, padahal kematian sedang mengejarnya.. Individu yang ketawa terbahak-bahak, tetapi dia tidak tahu adakah Tuhannya redha kepadanya atau memurkainya.. Dan individu yang lalai padahal Allah tidak pernah lalai kepadanya..”

Sy doakan korang semua diberikan kesihatan yg baik oleh Allah..

Wallahu’alam…


Umpatan Paling Berat Adalah Terhadap Ahli Keluarga. Sila Hadam Perkongsian Ustazah Ni!

Perkongsian berkenaan hal membuka aib dan mengumpat sesama ahli keluarga, tanpa sedar atau sebaliknya begitu sering terjadi.

Memberi teguran akan hal tersebut, Ustazah Asma’ berkongsi nukilan di akaun fbnya. Ini katanya:

Umpatan atau pembukaan aib paling berat adalah terhadap ahli keluarga atau bekas ahli keluarga. Suami/ isteri, ibu bapa kandung atau mertua, anak-anak, dan saudara kandung atau ipar. Kadang² atas alasan meluahkan rasa kecewa, tekanan, sedih, kecil hati dll, umpatan menjadi halal dan diwajarkan. Bahkan dirasakan diri lebih mulia kerana ketabahan hati, juga sebagai alasan kewajaran tindakan yang dibuat, ia benar-benar satu tipudaya. Umpatan dan pembukaan aib ini sangat bahaya kerana boleh memutuskan silaturrahim, melupakan segala kebaikan, menanam rasa dendam dan menyakiti hati dengan lebih dalam. نعوذ بالله من ذالك

Umpatan dan pembukaan aib diri dan orang lain kini secara besar²an dan dilihat terhormat pula, iaitu melalui FB, INSTA, WHATSAPP dll. Berhati-hati membaca tulisan yang membuka aib manusia yang tak perlu dipanjangkan, walaupun perihal artis, public figure atau ahli politik dll. Bimbang kita hanya mengumpul mudharat tanpa manfaat.

.

Pengumpat dan pendengar umpatan kedudukannya hampir sama sahaja. Kerana tanpa pendengar tiada pengumpat. Kecuali kita mendengar dalam keadaan terpaksa dan tidak redha. Berhati²lah semua, Ia tersebar dengan begitu laju. Memang kita sangat beremosi dengan kes tertentu, namun dalam masa yang sama tetap bataskan diri daripada mengeji menghina atau memaki hamun, ambil pengajaran kemudian berdoa supaya kita selamat daripada ujian seumpama ini. Sedih memang sedih

Amalkan doa daripada Rasulullah SAW:

اللهم اهدِني لأحسنِ الأخلاقِ . لا يهدي لأحسنِها إلا أنت . واصرِفْ عني سيِّئَها . لا يصرفُ عني سيِّئَها إلا أنت

Ya Allah, tunjukilah aku kepada akhlak yang baik, tidak ada yang dapat memberikan petunjuk kepada yang lebih baik kecuali Engkau. Jauhkanlah aku dari akhlak yang buruk, kerana tidak ada yang dapat menghindarkan aku dari akhlak yang buruk kecuali Engkau.

(Riwayat Muslim)

PERHATIAN JUA :

Kepada para penyebab umpatan atau kemarahan berlaku ke atas anda kerana tindakan dan sikap sendiri. Anda telah melakukan dosa di awal lagi kerana mendedahkan diri menjadi sebab orang mengumpat dan mengeji, apatah lagi usahlah memberi amaran supaya para pengumpat merangkak-rangkak di padang mahsyar. Kita sendiri tak tahu siapa yang akan merangkak esok, nauzubillahi min zalik. Jadi jika dalam situasi yang panas, diam adalah satu kebijaksanaan, elakkan buat sementara membuat apa kenyataan atau berkongsi cerita bahagia atas derita orang lain, kerana ia sangatlah sensitif. Diamlah walaupun dilihat lemah atau melarikan diri, ia umpama tunggu ombak reda barulah berenang semula. Kalau tidak mungkin akan lemas atau karam.

Nabi SAW bersabda :

ليس المؤمنُ بالطَّعانِ ولا اللَّعانِ ولا البذيءِ ولا الفاحشِ

“Tidak termasuk orang yang beriman, orang yang suka menyalahkan (orang lain), melaknat, mencela dan mencaci.”

Hari ni ramai yang berbangga menayangkan maksiat, kemewahan, akhlak yang buruk dll. Bila ditegur dia menempelak dengan pelbagai jawapan. Dia lupa Allah sedang menegurnya.

Allah ya Haadi ya Quddus ya Jalil.
Berilah kami hidayahMu, sucikan dan jernihkan hati kami daripada karat dosa, penyakit hati, dorongan nafsu dan syaitan yang mengalir dalam darah.

Daripada Abu Darda’ r.a, Rasulullah SAW bersabda :

“Tidaklah seorang Muslim menolak/menahan ghibah (mengumpat/mengata) terhadap saudaranya kecuali ALLAH menahan dirinya daripada Api Neraka Jahannam pada Hari Qiamat”.

(Hadis Riwayat al-Bagawi, Syarhus Sunah)

Firman Allah Subhanahuwata‘ala:

وَقُل لِّعِبَادِي يَقُولُواْ ٱلَّتِي هِيَ أَحۡسَنُۚ إِنَّ ٱلشَّيۡطَٰنَ يَنزَغُ بَيۡنَهُمۡۚ إِنَّ ٱلشَّيۡطَٰنَ كَانَ لِلۡإِنسَٰنِ عَدُوّٗا مُّبِينٗا ٥٣

Dan katakanlah kepada hamha-hamba-Ku: Hendaklah mereka mengucapkan perkataan yang lebih baik (benar). Sesungguhnya syaitan itu menimbulkan perselisihan di antara mereka. Sesungguhnya syaitan itu adalah musuh yang nyata bagi manusia.

(Surah Al-Isra’: 53)

Allah Subhanahuwata‘ala berfirman:

وَلَا تَقۡفُ مَا لَيۡسَ لَكَ بِهِۦ عِلۡمٌۚ إِنَّ ٱلسَّمۡعَ وَٱلۡبَصَرَ وَٱلۡفُؤَادَ كُلُّ أُوْلَٰٓئِكَ كَانَ عَنۡهُ مَسۡ‍ُٔولٗا ٣٦

Dan janganlah kamu mengikuti apa yang kamu tidak mempunyai pengetahuan tentangnya, sesungguhnya pendengaran, penglihatan dan hati, semuanya itu akan dipertanggungjawabkan (diperiksa).

(Surah Al-Isra’ : 36)

Mengumpat itu baunya busuk dan wajahnya keruh resah gelisah, apatah lagi hatinya. Jika ada yang menguis tangan memanggilmu untuk menyertai, larilah sejauhnya dengan pelbagai helah, iya bukan satu penipuan.

*Jika ke balai polis untuk aduan, pejabat agama atau merujuk pihak tertentu bagi mendapatkan khidmat nasihat ia adalah dibenarkan. Namun masih menjaga jika ada aib yang tak perlu dibuka. Itu tidak dikira mengumpat, memang perlu dan pada tempatnya.

Muhasabah bersama. Peringatan ini lebih untuk diri sendiri. Silakan share dan moga bermanfaat.


Begini Cara Menggalakan Pertuturan Anak Mengikut Umur. Ikuti Penjelasan Doktor Ini

Tips Menggalakan Pertuturan Anak Mengikut Umur

Disebabkan semakin banyak kes speech delay kebelakangan ini serta kesukaranmendapat akses kerap dengan speech therapist, saya kongsikan beberapa DIY tips untuk parents membantu perkembangan pertuturan anak-anak.

Kelahiran hingga 2 Tahun

• Ransang otot mulut anak dengan aktiviti seperti meniup belon, meniup melalui penyedut minuman, meniup wisel, membuat mulut ikan, mengerakkan lidah dan sebagainya.
• Ajar anak dengan menggalakkan mereka menyebut sukukata terbuka seperti “ma,” “da,” dan “ba.” Cuba dapatkan bayi anda untuk memberitahu mereka kembali kepada anda.
• Lihatlah bayi anda apabila dia membuat bunyi. Bercakap kembali kepadanya, dan katakan apa yang dia katakan. Berpura-pura seperti anda sedang berbual kembali dengannya.
• Menjawab apabila bayi anda ketawa atau membuat muka. Buat muka yang sama kembali kepadanya.
• Ajar anak anda untuk melakukan apa yang anda lakukan, seperti bertepuk tangan dan bermain mengintip.
• Bercakap dengan bayi anda dalam rutin seharian bersamanya. Contohnya, apabila anda memandikannya atau memakaikan baju, bercakaplah tentang apa yang anda lakukan dan beritahu dia apa yang anda lihat.
• Tunjukkan dan namakan warna dan bentuk.
• Gunakan gerak isyarat, seperti melambai dan menunjuk.
• Bercakap tentang bunyi haiwan. Ini membantu bayi anda menyambung bunyi dan haiwan. Gunakan kata-kata seperti “kucing tu bunyi meow-meow”
• Tambah apa yang bayi anda katakan. Apabila bayi anda berkata, “Mama,” katakan, “ye, Mama, Mama sayang adik”.
• Bacakan anak anda buku. Anda tidak perlu membaca setiap perkataan, tetapi bercakaplah mengenai gambar. Pilih buku yang menarik minat anak dan mempunyai gambar berwarna-warni yang besar. Tanya anak anda, “Apa ini?” dan cuba mendapatkannya untuk menunjuk atau menamakan objek.
• Kurangkan penggunakan gajet dan media berskrin

2-4 tahun
• Bercakap dengan jelas kepada anak anda. Model pertuturan yang yang baik.
• Ulangi apa yang dikatakan anak anda untuk menunjukkan bahawa anda memahami. Tambah pada apa yang dia katakan. Gunakan kata-kata seperti, “nak susu, mada nak bagi susu, nak susu dalam botol ke dalam cawan?”
• Potong gambar objek-objek kegemaran atau yang biasa dilihat. Gunakan sebagai aktiviti bersama, contohnya susun ikut kategori, teka nama, teka bunyi dan sebagainya.
• Bantu anak anda memahami dan bertanya soalan. Main permainan ya-tiada. Tanya soalan seperti, “ni papa ke?” dan “Boleh tak kuda terbang?”
• Beri pilihan untuk anak anda respon. Contohnya “adik nak susu atau air?” “Adik nak pakai baju merah atau baju biru?”
• Bantu anak anda belajar kata-kata baru. Nama bahagian tubuh, dan ceritakan tentang apa yang anda lakukan dengan mereka. “Ini hidung saya, saya boleh mencium bunga, coklat, dan sabun.”
• Gunakan lagu untuk galakkan perkataan baru.
• Galakkan anak bercerita dengan mereka cerita berdasarkan gambar.
• Kurangkan penggunakan gajet dan media berskrin

4 hingga 6 tahun

• Beri perhatian apabila anak anda bercakap dengan anda.
• Dapatkan perhatian anak anda sebelum bercakap.
• Puji anak anda apabila dia memberitahu anda sesuatu. Tunjukkan bahawa anda memahami kata-katanya.
• Berhenti sebentar selepas anda bercakap. Ini memberi peluang kepada anak anda untuk bertindak balas.
• Terus membantu anak anda belajar kata-kata baru. Katakan satu perkataan baru, dan beritahu dia apa maksudnya, atau gunakannya dengan cara yang membantu dia memahami. Sebagai contoh, anda boleh menggunakan perkataan “kenderaan” dan bukannya “kereta.” Anda boleh berkata, “Saya fikir saya akan memandu kenderaan itu ke kedai, saya terlalu letih untuk berjalan.”
• Tambah kata hubung, kata sifat dalam perbualan. Gun kata-kata seperti “pertama,” “tengah,” dan “terakhir” atau “kanan” dan “kiri.” Bercakap tentang bertentangan seperti “naik” dan “turun” atau “hidup” dan “mati”.
• Bantu anak anda mengikuti arahan dua dan tiga langkah. Gunakan kata-kata seperti, “Pergi ke bilik anda, dan bawa saya buku anda.”
• Minta anak anda memberi arahan. Ikut arahannya sambil memberitahu anda bagaimana untuk membina menara blok.
• Tonton filem bersama-sama di TV atau tablet, kemudian berbual tentang apa yang anak anda menonton. Adakah dia meneka apa yang mungkin berlaku seterusnya. Bercakap tentang watak-watak. Adakah mereka gembira atau sedih? Tanya dia untuk memberitahu anda apa yang berlaku dalam cerita itu. Buat adegan bersama, atau buat akhir yang berbeza.
• Gunakan tugas harian untuk belajar bahasa. Sebagai contoh, bercakap tentang makanan pada menu dan warna, tekstur, dan rasa ketika di dapur.
• Pergi membeli-belah runcit bersama-sama. Bercakap tentang apa yang akan anda beli, berapa banyak perkara yang anda perlukan, dan apa yang anda akan buat. Bercakap mengenai saiz, bentuk, dan berat badan.
• Kurangkan penggunakan gajet dan media berskrin

Rujukan
American Speech-Language-Hearing Association https://www.asha.org/public/speech/development/activities-to-Encourage-speech-and-Language-Development/

Sumber: FB Dr Rozanizam Zakaria


Begini Cara Betul Pilih Water Jet Untuk Bersih Ketika Banjir, Cepat Nak Buang Lumpur Tebal, Lelaki Ini Beri Panduan.


Jari Hampir Hancur Dihempap Kerusi Makan, Ibu Anak Tiga Ni Kongsi Cerita Agar Keluarga Lain Lebih Beringat!

Perkongsian daripada ibu anak tiga ini gerun juga dirasakan, apatah lagi bila menyedari anak kita sendiri memang suka main di kerusi makan. Kadang-kadang dipanjat, sering juga diusung dan ditarik-tarik. Hal ini menyebabkan kita merasakan perkara biasa dan tidak akan berlaku sesuatu yang serius seperti ini.

Oleh itu, ayuh kita baca perkongsian penuh ibu ini untuk  kita semua lebih beringat agar kejadian yang sama tidak berulang lagi.

“Nak share kisah sebenar, sgt menakutkan dan bagi pengajaran besar kpd kami, berlaku dalam family last year July. Skrg baru berani nk share.”-Hani Syahirah

Masih ingat lagi masa tu tengah masak kurma. Lepas letak santan kita fokus sbb xnk pecah minyak…masa tu dgr dah kerusi bunyi2 ..mmg Irsa our 3rd baby suka main kerusi..ok..dlm hati,ok je Tu..jap2..sambil kacau kuah kurma.

Dan dgr bunyi kerusi jatuh..kuat..sambil Irsa menangis.. terus pergi tgk…Ya Allah..ya Allah…ya Allah..darah..ingat gigi die or bibir berdarah..tgk jari die terkulai..ya Allah tercabut dah jari anak aku ya Allah.. pegang die..sambil pegang pergelangan tgn die kuat2,Cari kain, balut..sambil mulut menjerit bagi arahan kat haqq,anak sulung ,amik beg letak brg kat dlm,die ikut semua,time Tu rasa syukur sgt boleh harap dah anak aku. Masa Tu die 4thn,layyina masa Tu 3thn..die gelak2 sbb xfaham lagi kot.

Cari kunci kereta, xjumpa, call husband xdpt2..hati naik geram dah ni, rupanya husband ada operasi..sarung jubah,pkai tudung terus kunci pintu,turun pergi kat jiran,ckp die tlng hantar hospital. Chinese..baik ya Allah..die hantar kami dan siap jaga anak2 saya sementara saya register anak…lama jugak tu..Irsa dah berhenti nangis.

Doctor tgk dan ckp kena operation..sbb besar..hampir putus..mcm buah anggur yg dipicit..mcm tu lah jari Irsa..nasib baik tulang Xd apa2.Masa Tu mmg blame diri..ambil mudah..xsangka sampai mcm tu jadi kena hempap kerusi je..

Esoknya doctor operate Irsa, dan kena bius penuh… sedihnya masa Tu.. tgk die sejuk nangis dan tidur ..paling sedih doctor suruh cium dulu anak sebelum keluar .. doctor bagi kata dua samada jari tu akan bersambung baik atau akan hitam mati dan terputus sendiri..doa mmg xberhenti lepastu. Ya Allah ..Dan paling menguji kena buat dressing sendiri kat rumah…

I Jenis masa kejadian mmg jgn harap I nk share kat FB…mmg tgk pun xsanggup time Tu..Lepas balik rumah mmg mcm crime scene lah darah menitik2 seluruh rumah..nasib sempat dan ingat tutup api gas.

Mmg Lepas tu setengah tahun kami makan atas lantai..terus simpan kerusi dlm bilik.

Masa malam sebelum operations mmg saya nangis je tgk die..die elok ceria..Rasa bersalah sgt2. Malam tu ujian kena puasakan die…menangis nak susu..mcm2 cara lah.. sepanjang mlm mmg xtdo..kesian sgt dgn die.

Pengajaran untuk semua,jangan biarkan anak2 main kerusi sendiri,jangan ambil mudah.
Dan support husband jugak penting, apa2 yg berlaku alhamduliillah husband tenang dan xpernah salahkan saya.. walaupun pernah langgar kereta org terima kasih abg.

Keadaan sekarang


“Setiap Bulan Menghitung Hari.” Nabila Huda Ingin Hamil Lagi, Mohon Ramai Titip Doa

Biarpun telah dua kali mengalami keguguran, namun Nabila atau mesra disapa Abil tetap bersemangat dan berusaha keras agar hasratnya untuk menimang cahaya mata tercapai.

Keinginannya untuk menambah ahli keluarga itu diungkapkan ketika sambutan ulang tahun kelahirannya, 2 Disember lalu.

Luah Abil, keinginannya itu seiring dengan peningkatan usianya yang telah memasuki 37 tahun dan dia memohon peminat supaya mendoakannya agar dipermudahkan untuk menimang cahaya mata.

Saya harap semua orang dapat doakan saya menimang zuriat. Saya betul-betul nak ada anak lagi. Harap semua dapat doakan saya,” luahnya sebak.

Pelakon filem Munafik itu sebelum ini dilaporkan telah dua kali mengalami keguguran iaitu pada April 2019 dan Oktober 2020.

Bagaimanapun, usahanya belum membuahkan hasil walaupun setiap bulan menghitung hari dan berharap dikurniakan rezeki untuk hamil lagi.

Ujar Nabila, dia beranggapan bahawa kesukarannya untuk kembali hamil berkemungkinan disebabkan faktor tidak menjalani rutin berpantang seperti biasa sewaktu mengalami keguguran sebelum ini.

Pada masa sama, pada sambutan hari kelahirannya, anak kepada penyanyi legenda Amy Search itu juga berharap supaya dia dapat menjadi seorang wanita yang lebih baik berbanding sebelum ini, sesuai dengan peningkatan usianya.Nabila mendirikan rumah tangga buat kali kedua bersama Mohd. Izwan Johar pada Disember 2015.

Sementara itu, menerusi perkahwinan pertama, dia dikurniakan seorang anak perempuan Keisha Laila yang kini berumur 11 tahun.